Izabranici selektora Đorđevića su uz pesmu stigli za glavni grad naše zemlje, pokazavši da ih i dalje drži sjajna atmosfera, koja ih je i krasila tokom prvenstva.\nPosle sjajnih izdanja na kontinentalnom šampionatu, naši "orlovi" su sa srebrnim medaljama pošli za domovinu, a po sletanju su ih dočekale počasti - vodeni lukovi, kojima se odaje priznanje važnim putnicima koji sleću na pistu aerodroma "Nikola Tesla"\nŠtimac i Bobi\nI u samom avionu "Air Serbia" vladala je odlična atmosfera, što i ne čudi - nadmašena su mnoge očekivanja, a pritom se do poslednjeg minuta igralo iz sve snage.\nSlovenija je na kraju odnela zlato (93:85), ali ovakvoj košarkaškoj reprezentaciji Srbije niko nema šta da zameri na učinjenom.\nUpravo zato sledi joj, ovog ponedeljka od 19 sati na čuvenom balkonu Starog dvora, svečani doček u prestonici.\nU Beograd "Er Srbijom"\nKošarkaška reprezentacija je u glavni grad naše zemlje stigla specijalnim čarter letom Er Srbije, avionom A319 - YU-APB. Po ekipu "orlova", koja je osvojila srebrnu medalju na Evropskom prvenstvu, poleteo je avion Erbas A319, a u njemu je bio i CEO Er Srbije, Dane Kondić.


Premijer Makedonije Zoran Zaev doputovao je u zvaničnu posetu Beogradu.\nRadni deo posete Zaeva počeće susretom sa srpskom premijerkom Anom Brnabić. Premijeri Srbije i Makedonije razgovarati će o načinima za unapređenje odnosa dve zemlje, evrointegracijama, kao i jačanju ekonomske saradnje.\nOvo je prva poseta Zaeva Srbiji od izbora za premijera i višemesečne napetosti u odnosima dve zemlje koja je kulminirala krajem avgusta povlačenjem kompletnog diplomatskog osoblja ambasade Srbije u Skoplju zbog navodnog "agresivnog obaveštajnog delovanja" protiv interesa Beograda.\nTenzije su opale posle sporazuma koji su Zaev i srpski predsednik Aleksandar Vučić postigli 23. avgusta u telefonskom razgovoru saglasivši se da ubuduće nesuglasice treba rešavati iskjučivo dijalogom.\nMakedonski premijer potom se 26. avgusta u Draču sastao i sa srpskom premijerkom Anom Brnabić, a 31. avgusta ambasadorka Srbije se vratila u Skoplje.


Izvor/medij: Radio Televizija Srbije\nRaskrinkano u: “Obavještajni”, “diplomatski” i “nezvanični” izvori o Dragičevićevoj lokaciji\nDavor Dragičević, otac tragično nastradalog mladića Davida, zatražio je politički azil u Austriji, naveo je portal Infosrpska pozivajući se na bezbednosne izvore.\nDavor Dragičević se nalazi u Hrvatskoj i ne namerava da se vrati u BiH, piše portal Infosrpska.\nDavor Dragičević (arhivska fotografija)\nPolicijska uprava Banjaluka pokrenula je 31. decembra prošle godine potragu za šest lica zbog nereda počinjenih nakon protestnog okupljanja na Trgu Krajine u Banjaluci koja je održana u organizaciji grupe "Pravda za Davida".\nPolicija je nakon nereda uhapsila nekoliko lica, dok su neki od izgrednika pobegli, a među onima koji su izbegli hapšenje je i Davor Dragičević.\nPortal Infosrpska takođe prenosi, pozivajući se na diplomatske izvore, da se Davor Dragičević jedno vreme krio u Ambasadi Velike Britanije u BiH, koja se 1. januara oglasila saopštenjem u kojem tvrdi da se on ne nalazi u toj ambasadi.\nČlanak indeksiran 21. 01. 2019 Zadnji put osvježen prije 1 godina


"Kišni čovek" Zlatan: Bio bih predsednik SAD… | MONDOBA\nKisni covek Zlatan Bio bih predsednik SAD\n"Kišni čovek" Zlatan: Bio bih predsednik SAD… 0 Podijeli Podijeli na facebook Podijeli na twitter Podijeli na viber Pošalji na mail\n22.07.2018. / 12:47\n"Kišni čovek" Zlatan: Bio bih predsednik SAD…\nAutor mondo.rs 22.07.2018. / 12:47\nIbrahimović je ponovo blistao u dresu Los Anđeles Galaksija u MLS, ali i u izjavi nakon pobede u Filadelfiji\nLos Anđeles Galaksi pobedili su Filadelfiju u gostima rezultatom 3:1 u MLS.\nGosti su napravili preokret u drugom poluvremenu, kada su posle vođstva domaćina postigli tri gola. Drugi pogodak bio je delo Zlatana Ibrahimovića, kojem nije smetala ni obilna kiša koja je padala. Prethodno je asistirao Kamari za izjednačenje.\nBivšem reprezentativcu Švedske to je bio 12. pogodak ove sezone i trenutno je treći na listi strelaca MLS, iza Džozefa Aleksa Martineza iz Atlante (22 pogotka) i Bredlija Rajta Filipsa, člana Njujorka, koji je postigao 13 golova.\nZlatan Ibrahimović ne krije da se oseća sjajno u SAD i da uživa veliku popularnost. Posle meča u Filadelfiji dao je još jednu bombastičnu izjavu u "svom" stilu.\n"Imate sreće što nisam došao pre 10 godina, jer bih danas bio predsednik SAD", rekao je Ibrahimović, napadač ekipe Los Anđeles Galaksi koja trenutno zauzima četvrto mesto na tabeli Zapadne konferencije.


Subota, 28 Novembar 2015 11:54\nNadežda Petrović - Kosovski božuri\nPesme iz ciklusa s naslovom Na Kosovu Milan Rakić raspoređuje po semantičkom kriterijumu. Tako je po ovom merilu na prvo mesto došla pesma Božur, koju je napisao 1907. godine, a prvi put je objavljena u zbirci Nove pesme 1912. godine.\nU pesmama Milana Rakića iz ciklusa na Kosovu spaja se sadašnjost i prošlost. Tako se u pesmi Božur simbolično prikazuje verovanje naroda da je posle Kosovske bitke na Kosovu izniknuo božur, crven od srpske, a plav od turske krvi. Ovi plavi i crveni božuri spajaju prošlost i sadašnjost, jer cvetaju i danas.\nPesma Božur opisuje jednu lepu noć na Kosovu, u kojoj "u mlazevima zlatokosim pada nesuštastvena mesečina", "s topole, rasta, bagrema, i duda". Noć je satkana od niti mesečine, a "velika duša mesečeva sniva" nad livadama i u rascvetanim granama. U završnim stihovima pesme uvodi se sećanje na veliku Kosovsku bitku. U noći pod mesečinom "ćuti polje ravno - gde nekad pade za četama četa", a po njemu cveta crven i plav božur koji je iznikao iz crvene srpske i plave turske krvi.\nPročitano 11352 puta\nViše iz ove kategorije « Ričard Bah - Život se ne sastoji samo od hrane, borbe i premoći u jatu\tHerman Hese - Treba da tražimo svoj put između zahteva prirode i zahteva duha »\nVi ste ovde: Home Pero Božur


Dojče vele o pruzi kroz Srbiju koju će sufinansirati Brisel: Veliki povratak EU na Balkan\nZa deonicu pruge od 200 kilometra koja vodi od Beograda do Niša, EU je Srbiji dala bolju ponudu od Kineza, a prema rečima Aleksandra Vučića u pitanju je „gotovo neverovatna cena“\n„Ne može uvek sve biti idealno i potaman, ali verujem u put Srbije u Evropsku uniju, u to da sa EU možemo mnogo da postignemo“, poruka je Aleksandra Vučića iz Brisela.\nPredsednik Srbije, Aleksandar Vučić, koji je do sada svoje posete Briselu uglavnom opisivao kao „ne tako prijatne“, juče (26. april) je u sedištu EU poručio da je „presrećan“, da je u pitanju jedna od njegovih „najboljih poseta ikada“ sedištu EU, a da Srbija „neće biti više ista zemlja“.\nRazlog za takav, za predsednika Srbije ne baš tipičan optimizam, dolazi nakon potvrde EU da će se raditi na realizaciji kapitalnog infrastrukturnog projekta izgradnje brze pruge od Beograda do Severne Makedonije. U pitanju je projekat koji će u velikoj meri promeniti transportnu sliku regiona, kako u pogledu prevoza putnika, tako i robe, i to na za Zapadni Balkan, ali i celu Evropu, bitnoj transverzali koja povezuje centralnu Evropu sa jugom, odnosno Sofijom i Istanbulom u jednom kraku, i Skopljem, Solunom i Atinom u drugom.\nZa deonicu pruge od 200 kilometra koja vodi od Beograda do Niša, EU je Srbiji dala bolju ponudu od Kineza, a prema rečima Aleksandra Vučića u pitanju je „gotovo neverovatna cena“. Sama deonica trebalo bi da košta oko milijardu i 766 miliona evra, od čega će EU donirati između 35 i 50 odsto novca. Radovi bi trebalo da se završe u narednih pet godina, a putovanja između luke Pirej i Istanbula, kroz Severnu Makedoniju i Srbiju ka Centralnoj Evropi, trebalo bi da se skrate i do sedam puta.\n„Mora da se razgovara“\nIzvor Dojče vele, 27. april 2021.\nIznenadna šansa iz Brisela\nObnova pruge od Beograda do granice sa Severnom Makedonijom uz podršku EU, odlična je vest za Srbiju. Uz očekivanje da će pruga biti obnovljena sve do Soluna, revitalizovanje železničkog Koridora 10 značilo bi da Srbija postaje transportno čvorište – najbliža, najbrža prirodna veza do srca Evrope.\nTako novu vest iz Brisela vidi profesor Slobodan Aćimović koji na Ekonomskom fakultetu u Beogradu predaje grupu predmeta koji se bave logistikom, saobraćajem i infrastrukturom.\nOdmah posle razgovora sa predsednikom Srbije Aleksandrom Vučićem, predsednica Evropske komisije Ursula fon der Lajen na Tviter nalogu je, između ostalog, napisala da je bilo reči i o obnovi železničke pruge od Beograda do Severne Makedonije koju je EU spremna da podrži. Time je otklonila zapitanost koji je to jedan od najvećih infrastrukturnih projekata koji će potpuno promeniti Srbiju ukoliko bude dogovora sa EU, što je dan uoči razgovora najavio predsednik Srbije.\nSvako ulaganje u infrastrukturu za Srbiju je odlično i potpuno je nebitno jesu li u pitanju kineske ili evropske investicije, kaže Aćimović. Uz napomenu da je u ovom trenutku malo informacija o tom velikom infrastrukturnom projektu, on ipak smatra da bi obnova tu prugu trebalo da svrsta u najmodernije.\n„Ta pruga bi morala da bude pruga za velike brzine. To ne bi trebalo da bude samo revitalizacija postojeće pruge, nego prosto gradnja pruge za velike brzine, poput onog što već radimo na potezu Beograd – Budimpešta. Ona bi onda, verovatno, bila nastavljena kroz Severnu Makedoniju i pretpostavljam došla do Soluna i onda bismo za ne znam koliko godina ovde imali sjajan završetak Puta svile koji ulazi putem železnice“, ocena je našeg sagovornika.\nOn smatra da je koristeći dobru kinesku ideju EU povukla odličan potez, ali i kaže da ga raduje što Srbija sada, posle ulaganja u puteve, ide ka novim ulaganjima u železnicu.\n„Železnica je idealan vid transporta kada treba prevesti velike količine robe koje bi trebalo da idu od luke Solun, kada imamo velike daljine, a praktično se ulazi u srce Evrope preko Severne Makedonije, Srbije i Mađarske“, ističe ovaj stručnjak za saobraćaj i infrastrukturu.\nOn napominje da će taj koridor biti posebno važan za transport robe i da time Srbija poprima značaj transportnog čvorišta, što ona, kako kaže, prirodno i jeste. Podsetio je da je u vreme godina sankcija, ratova, i problema sa kojima se Srbija suočavala, nastao evropski Koridor 4 kao neka vrsta paralele železničkom Koridoru 10.\n„Taj železnički Koridor 4 ide preko Rumunije, Bugarske i takođe se završava u Grčkoj, u Solunu. On, međutim, ima jedan veliki problem što je 300 kilometara duži. Drugim rečima, ako EU reši da ojača ovaj kraći Koridor 10, onda taj Koridor 4 na neki način ispada iz prioriteta EU i onda imamo mogućnost da roba ide tim prirodnim putem kojim je uvek i išla od Turske i Azije, preko Balkanskog poluostrva, do Evrope. Koridor broj 10 koji ide od Grčke, preko Makedonije, Srbije, nadalje Budimpešte prosto je najcelishodniji put robe i putnika“, nedvosmislen je Aćimović.\nNa pitanje, u kojoj meri će to doprineti podizanju privrede tog dela Srbije kroz koji će brza pruga proći on kaže da se sada o tome ne može precizno govoriti. Za takvu ocenu bi moralo da se rade ozbiljna istraživanja kakva su rađena kada je u pitanju bio drumski Koridor 10, ali za železnicu to još nije rađeno.\nOno što je, međutim, sigurno je, kaže, da će to doneti pogodnosti.\n„Svakako su to niži troškovi za privredu. Železnica je jeftiniji vid transporta nego drum. Pored nižih troškova prevoza za privredu, brže je putovanje i ono što je najbitnije, udobnije je putovanje za građane“, ističe Aćimović.\nVučić je posle razgovora sa zvaničnicima EU izrazio očekivanje da će uskoro sa zvaničnicima iz Brisela o tome biti potpisan ugovor prema kome će bespovratna sredstva EU iznositi između 600 i 700 miliona evra, odnosno između 35 i 50 odsto vrednosti investicije.\nSrbija će sa tom brzom prugom, po oceni Vučića, biti sto posto drugačija zemlja jer će kreirati mnogo prilika i šansi, ali će značiti mnogo bolji transport i za one koji putuju iz Minhena, Beča u Srbiju, kako prema Sofiji i Istanbulu, tako i prema Skoplju i dalje ka Grčkoj.\nIzvor Sputnjik, 26. april 2021.\nPreporučujemoAleksandar VučićDojče VeleEvropska UnijaEUželeznicaŽozep BorelprugaSlobodan AćimovićSrbija


► Liderka Mjanmara: Postupanje s Rohindžama je moglo biti bolje\nFoto: Beta/AP/Bullit Marquez\nCivilna čelnica Mjanmara Aung San Su Ći rekla je danas da su vlasti Mjanmara mogle bolje da deluju prema muslimanskoj Rohindža manjini u njenoj zemlji, od kojih je oko 700.000 pobeglo u susedni Bangladeš zbog brutalne vojne kampanje.\n"Naravno u retrospektivi mislim da je moglo bolje da se upravlja tom situacijom", rekla je Su Ći u odgovoru na pitanje tokom rasprave na regionalnom sastanku Svetskog ekonomskog foruma u Hanoju, u Vijetnamu.\nVojska Mjanmara optužena je za masovno silovanje, ubistva i paljenje domova kao odgovor na napad Rohindža boraca na bezbednosne punktove u avgustu 2017. godine.\nU izveštaju koji je pre dve nedelje objavio posebno imenovan UN tim preporučeno je sudsko gonjenje viših komandanata Mjanmara za genocid i druge zločine.\nSu Ći je ipak stala u odbranu bezbednosnih snaga Mjanmara navodeći da je trebalo zaštititi sve grupe u zapadnoj državi Rakin.\n"Moramo biti fer prema svim stranama. Vladavina prava mora da se primeni na sve. Ne možemo birati", rekla je Su Ći, dobitnica Nobelove nagrade za mir.\nOna je rekla da je situacija komplikovana brojnim etničkim manjinama u toj oblasti od kojih nekima preti da potpuno nestanu.\nIako je nasilje u toj državi smanjeno Mjamnar mora da rešava njegove posledice, posebno povratak brojnih pripadnika muslimanske Rohindža manjine, kao i uzroke tenzija zbog kojih su oni diskriminisani i potiskivani u većinski budističkom Mjanmaru.\nSu Ći je rekla da je Mjanmar spreman da primi nazad one koji su pobegli.\nHumanitarne agencije navode da uslovi za bezbedan i organizovan povratak izbeglica nisu ispunjeni.\nSu Ći je takođe odbacila kritiku prošlonedeljne osude dvojice novinara Rojtersa koji su izveštavali o represiji vojske prema Rohindža manjini. Oni su osuđeni na po sedam godina zatvora po optužbama da su kršili državne tajne.\n"Oni nisu uhapšeni zato što su novinari. Oni su uhapšeni ... zato što je sud utvrdio da su prekršili Zakon o zvaničnim tajnama", rekla je ona i dodala da mogu da se žale na presude.\nSlučaj dvojice novinara privukao je svetsku pažnju kao primer kako su zaustavljene demokratske reforme u Mjanmaru pod civilnom vladom Aung San Su Ći, koja je došla na funkciju 2016. godine.\nLiderka koja predvodi prvu civilnu vladu posle nekoliko decenija, uživala je međunarodnu podršku, ali je sada pod kritikom zbog nedostatka saosećanja prema sudbini muslimanske manjine u svojoj zemlji.\nRohindže u Mjanmaru smatraju "strancima" i državljanstvo im ne priznaje vlast te zemlje čijih 95 odsto stanovnika čine budisti.\nNovi podaci Ministarstva za informisanje Mjanmara pokazuju da je najmanje 123 ljudi poginulo u klizištu u rudniku žada na severu te zemlje, nakon što je Vlada ranije danas obavestila o 50...\nGambija je danas Međunarodnom sudu pravde predala tužbu kojom se Mjanmar optužuje za genocid u operacijama protiv muslimanske manjine Rohindža i od suda zatražila da hitno naredi mere kojima...


04-02-2019 12:50 Srbija Politika\nSrpska desnica saopštila je da sa gnušanjem osuđuje grozne pretnje koje su upućene mladom Danilu Vučiću, najstarijem sinu predsednika Republike Srbije Aleksandra Vučića, i javno zahteva od nadležnih organa da urgentno reaguju i u skladu sa zakonom kazne osobu koja poziva na pomenuto krivično delo>\n- Pristalice tzv. Saveza za Srbiju su poput nacista 1941. godine na Terazije doneli vešala, a tome već duže vreme prethode česti pozivi na linč i ubistva, svima onima koji se ne slažu sa njihovim stavovima. Đilasovi i Jeremićevi puleni su uputili otvorenu pretnju Danilu Vučiću. Osoba koja se potpisuje kao izvesni Saša Milošević je uz pismenu podršku svojih istomišljenika sa protesta javno pozvao na vešanje mladog Danila, a na društvenoj mreži Fejsbuk je pritom postavio svoje slike sa automatskim oružjem, aludirajući da će na taj način da se obračuna sa svima koji ne misle poput njega – saopštava ovaj pokret.\nSrpska desnica u saopštenju ističe da je krajnje nedopustivo da se ikome upućuje pretnja smrću, koja je pre svega krivično delo, otvoren poziv na nasilje.\n- Predsednik Republike Srbije Vučić vodi državnu politiku u skladu sa međunarodnim okolnostima i raznim pritiscima sa kojima se svakodnevno suočava, i ta politika nedvosmisleno ima svoje i dobre i loše poteze – saopštava Srpska desnica.\n- Danila poznajem 10. godina. Ovaj mladi momak je veliki Srbin, bio je aktivni pristalica Pokreta 1389 kad je to bilo najteže, znam i da je podržavao ostale, onomad, aktivne desničarske pokrete, u onim vremenima kada je to naglašavam bilo najteže, kada su nacionalisti bili progonjeni i satanizovani sistematski od strane žutog kartela. Danilo je slobodno mogu reći: pravi nacionalista, srpski rodoljub, iskreni patriota, koji lično oseća nacionalizam kao ideju, što podrazumeva mnogo tvrđu od politke koju vodi njegov otac – rekao je Miša Vacić, predsednik Srpske desnice, ističući da je Danilo bio na Kosovu i Metohiji više puta, nego što Kosovo pak i kao reč spominju svi “drugosrbijanci”, koji sebi dozvoljavaju da izgovaraju njegovo ime, ovi što subotom protestuju.\nSrpska desnica poručuje da nema ništa protiv građanskih protesta koji su legitimni, ali se otvoreno suprostavljamo svakoj pretnji koja je upućena jednom detetu, protiv uvreda koje trpe novinarke i žene na javnim funkcijama.\nSrpska desnica zahteva od države da konačno reaguje.\n- Tražimo da ovaj i svi prethodni slučajevi ne ostanu samo na saopštenjima koja potpisuju partijski funkcioneri. Tražimo da se postupi drugačije od primera iz slučaja Đorđa Višekrune, koji je priveden, pa pušten. Zahtevamo da svi počinioci budu procesuirani i osuđeni. Javnost podsećamo: da je neko kojim slučajem za vreme ,,demokrata“ pretio deci Borisa Tadića – taj bi bio uhapšen zajedno sa članovima porodice, sve do devetog kolena i javno proglašen državnim neprijateljom. Apelujemo na državu i pravosudne organe da hitno reaguje tako što će svi krivci biti uhapšeni, i da nijedno dete u Srbiji, nijedna žena, više ne budu predmet bolesnih umova sa kojima se nažalost susrećemo. Zakon mora biti jednak za sve. Zatvor mora da bude mesto gde će završti svi koji se usude da upute pretnju. Srbija je zemlja koja ne trpi nasilje ni u kom obliku – zaključuju u Srpskoj desnici.\nSnimke armije Venecuele kako ide ka granici sa Kolumbijom pogledajte OVDE. Šta kaže Lavrov o povlačenju Amerikanaca iz sporazuma o nuklearnom naoružanju saznajte OVDE.\nRadovan Damjanović o pravoj istoriji Srba.\nSavez udruženja boraca i ratnih vojnih veterana pristupio Srpskoj desnici


Mobilni punkt za vakcinaciju u Univerzitetskom kampusu - Novi Sad\nMobilni punkt za vakcinaciju u Univerzitetskom kampusu\n09:05:00 25.05.2021, Komentara: 0\nNovi Sad – Sa ciljem da se studentskoj populaciji olakša i učini dostupnijim proces imunizacije, mobilni punkt za vakcinaciju u autobusu JGSP „Novi Sad“ od juče nalazi se u Univerzitetskom kampusu. Zainteresovani studenti i drugi građani imaju priliku da narednih dana, na platou kod domova, prime Sinofarm ili Fajzer vakcinu.\nDirektor Studentskog centra Novi Sad Zoran Martinović je objasnio da će se na tom punktu pored studenata vakcinisati i deo zaposlenih u Studentskom centru.\n- Studenti kao deo akademske zajednice, kao najaktivniji i najzdraviji deo stanovništva treba da shvate da ne postoji rizik od vakcinisanja i da je rizik od oboljevanja mnogo ozbiljniji i veći. Mi kao ustanova studentskog standarda svakodnevno apelujemo da se oni uključe u proces imunizacije, interes svih nas je da se vratimo normalnom životu, odgovornost ovih mladih ljudi je sada na ispitu i nadam se da će da shvate da je svako od njih učesnik u ovoj borbi i da može da pomogne da se ona što pre završi - istakao je Zoran Martinović.\nOsim u ovom autobusi, Novosađani mogu da se vakcinišu i na Novosadskom sajmu, a bez zakazivanja dostupni su punktovi za imunizaciju u tržnim centrima Promenada i BIG, gde se dnevno vakciniše oko 400 ljudi.


Kineski kroz igru u doba Korone\nPolaznica kreativno-edukativne radionice ,,Kineski kroz igru’' Andrea Obradović iz JU O.Š. ,,Njegoš'’ Kotor, odjeljenje I/1, za vrijeme kućne izolacije potrudila se da nas upozna sa osnovnim pozdravima u kineskom jeziku, kineskim karakterima pomoću kojih se ove riječi zapisuju uz objašnjenje upotrebe tonova u ovom jeziku.\nGradska biblioteka i čitaonica Kotor, koja je uz Udruženje za promociju sinologije Kotor jedan od organizatora radionice ,,Kineski kroz igru’’, kao i sve biblioteke u Crnoj Gori u datim okolnostima je programe realizovala preko svoje FB stranice, web sajta i instagrama Kulturnog centra. S obzirom na to da u periodu poštovanja kućne izolacije nismo imali mogućnost da se sastajemo na uobičajen način, za kraj ove školske godine pripremili smo virtuelnu izložbu radova i izvedbi polaznika edukativno-kreativne radionice ,,Kineski kroz igru’’.Radionice je osmislila predsjednica NVO ,,Udruženje za promociju sinologije Kotor'' dr Jelena Stjepčević, a vodi ih uz asistenciju bibliotekarske savjetnice Jasmine Bajo.\nU narednim sedmicama, naši polaznici iskazaće svoju kreativnost radovima na različite teme, počev od obilježavanja Dana kineskog jezika Ujedinjenih Nacija, Svjetskog dana knjige i autorskih prava, Festivala zmajevih brodova kao i na ostale teme u vezi sa kineskim jezikom i kulturom. U videu naše Andree u ulozi učiteljice kineskog jezika uživajte na fb stranici Gradske biblioteke i instagram profilu Kulturnog centra.


DS podržala prosvetne radnike u štrajku - Politika - Dnevni list Danas\nPočetna » Politika » DS podržala prosvetne radnike u štrajku\nDS podržala prosvetne radnike u štrajku\nDemokratska stranka saopštila je da razume nezadovoljstvo prosvetnih radnika i deli njihovu više nego opravdanu brigu za budućnost školstva, a samim tim i Srbije.\n3Piše: FoNet 11. septembra 2018. 15.41\nTa stranka ističe da je nasilno uvođenje sistema dualnog obrazovanja u srednjim školama pokazalo dokle sežu mogućnosti i ambicije ljudi koji trenutno vode zemlju i prosvetu.\nZa najveći broj zanimanja koja sada forsira dualno obrazovanje zapravo niko i ne treba da se školuje, već samo obučava. Pojmovi škola i obuka nisu sinonimi, mada nas sadašnje prosvetne vlasti i vlastodršci ubeđuju u suprotno, navodi se u saopštenju.\nDemokratska stranka ocenjuje da vlast radi na tome da sutra dobijemo neobrazovane i zakonom slabo zaštićene radnike, umesto da gradi školski sistem u kojem će deca steći bazična znanja o svetu i društvu u kojem žive i naučiti da uče.\nOcenivši da gotovo nikada nije bilo toliko razloga za štrajk kao ovog septembra, DS navodi neke od njih.\nReforme u pokušaju, loši uslovi rada, najavljeni platni razredi, koruptivni poslovi ministra prosvete Mladena Šarčevića i šokantno neznanje koje u svakom svom javnom istupu u kojem govori o prosveti pokazuje predsednica Vlade Srbije Ana Brnabić, samo su najočigledniji razlozi za proteste i obustave rade u školama, koje u potpunosti podržavamo, navodi DS.\ndemokratska stranka, prosvetari, strajkBeograd\nИлија Бутулија kaže:\nDS komentariše i kritikuje, njihovi rezultati su ti da su neprestano bili štrajkovi prosvetara, loše opremljene škole i vrtići, danas po celoj Srbiji niču novi vrtiće, škole su urednije, a obrazovanje se kroji prema XXI veku i potrebama novih preduzeća koja odmah nakon završetka školovanja zapošljavaju maturante.\n12. septembra 2018. u 10.13\nTi si dokaz da su sendvici koji ti daju,bajati i otrovani.Obrati se doktoru( ako si u mogucnosti,Dr Slini ),mozda ce ti pomoci.\n11. septembra 2018. u 19.54\nZanimiljov kako ih sad odjednom „razumeju“, a kad su štrajkovali u vreme njihove vladavine, nisu ih „razumeli“. Jadan način da se ulizujete glasačima.


Odmah nakon BMW serije 4 stiže Kia Stinger - AutoExclusive - Auto vesti, Novi, Luksuzni, Polovni automobili\nOdmah nakon BMW serije 4 stiže Kia Stinger\nKao što je obećala, kompanija Kia je pretvorila svoj veoma impresivni 2011 GT sportski sedan, koncept sa pogonom na zadnjoj osovini, u podjednako impresivan model nazvan Stinger, koji je prisutan ovih dana u okviru svetske premiere na sajmu automobila u Detroitu.\nOvo nije prvi pokušaj korejskog giganta da kreira luksuzni sedan sa zadnjom vučom, jer je on došao u vidu modela K900, ali za razliku od svog prethodnika, Stinger poseduje mladalačke i istaknute proporcije.\nNovi model poseduje uglađeni dizajn sa određenim derivativnim detaljima, posebno primetnim na zadnjem delu, koji definitivno podseća na Audi A7 Sportback model, ali, ovo se moglo očekivati zbog toga što je glavni dizajner vodeće divizije kompanije KIA, bivši dizajner brenda Audi, Peter Šrejer.\nKada se ovaj model postavi pokraj BMW serije 3 i 4 Gran Coupe, kao i Audi serija A4 i 5, Infiniti Q50 i Leksus IS, novo čedo Kia motorsa, sa svojih 2.905 mm, nema samo dužu bazu točkova od ovih modela, vać i od Lexus GS i Mercedes CLS automobila takođe. Šta više, ovaj novi korejski model je ukupne dužine od 4.831 mm i širok je 1.869 mm, što je, kako to kažu iz kompanije Kia, sasvim dovoljno za prostranu akomodaciju, dok istovremeno, automobil poseduje i duži prtljažni prostor od većine modela iz svoje klase, sa dovoljno mesta za prtljag u punoj veličini ili torbre sa opremom za golf.\nŠto se tiče našeg podneblja postoji izbor između dve opcije benzinskih motora, isto kao i na američkom tržištu, s tim što Evropa takođe dobija i dizel jedinicu, čiji će detalji biti obelodanjeni na sledećem sajmu automobila u Ženevi.


Kijev naložio popis imovine Kijevsko-pečerske lavre - 28.11.2018, Sputnik Srbija\nU Kijevo-pečerskoj lavri u Ukrajini počeo je popis imovine, saopštili su iz manastira za „Vesti“. 28.11.2018, Sputnik Srbija\n© Sputnik / Stringer / Uđi u foto-galerijuKijevsko-Pečerska lavra u Kijevu\nVečeras su u manastir došli „zvaničnici“ koji su izjavili da imaju naređenje od ukrajinskog Ministarstva kulture da izvrši popis.\n„Ne razumemo zašto su nam nepoznati ljudi bez upozorenja bukvalno upali, mašući nerazumljivim dokumentom, i izjavili da će popisivati imovinu. Mi nismo dobili nikakva zvanična pisma da će se tako nešto izvoditi, ali smo bili prisiljeni da ove ljude pustimo“, ispričali su monasi.\nPrema njihovim rečima, takva naređenja izražavaju „potpunu nepoštovanje svetinja i vernika“.\n25 Novembar 2018, 21:15\n„Ljudi koji su došli iz različitih krajeva naše zemlje lišeni su prilike da se poklone svetim moštima, jer se u okviru manastira vrši popis“, požalili su se u manastiru.\nKasnije se ispostavilo da su popis imovine sproveli predstavnici Kijevo-pečerskog prirodnog rezervata, koji je podređen Ministarstvu kulture zemlje.\nNavodno je Ministarstvo još u septembru zahtevalo od muzejskih radnika da izvrše potpuni popis ikona i drugih kulturno-istorijskih vrednosti hramova kanonske pravoslavne crkve u Ukrajini.\nUkrajinska pravoslavna crkva je ovu odluku Ministarstva kulture nazvala nezakonitom. Načelnik pravnog odeljenja UPC protojerej Aleksandar skrenuo je pažnju na činjenicu da je sva imovina koja se nalazi u hramovima ukrajinske pravoslavne crkve vlasništvo verskih opština. Prema rečima pravnika, činovnici mogu da pregledaju istorijske i kulturne vrednosti samo u slučaju da su one predate na čuvanje ili korišćenje verskoj opštini, o čemu svedoče odgovarajući dokumenti.\nU oktobru je Carigradska patrijaršija objavila da započinje proces priznavanja autokefalnosti crkve u Ukrajini. Carigrad je ukinuo ukaz iz 1686. godine o prelasku Kijevske mitropolije u nadležnost Moskovske patrijaršije i skinuo anatemu koju je Ruska pravoslavna crkva uvela protiv ukrajinskih raskolnika — Filareta Denisenka i Makarija Maletiča.\nRuska pravoslavna crkva je ova dejstva nazvala raskolom i prekinula euharističku komunikaciju sa Carigradom koji je, kako je izjavio mitropolit Ilarion, izgubio pravo da se predstavlja kao koordinatorni centar pravoslavlja.\nKijevske vlasti očekuju da će Carigrad do kraja godine izdati priznanje o autokefalnosti poglavaru „ujedinjene crkve“ koji tek treba da bude izabran na „ujediniteljskom saboru“.


Zajednička komisija RS bez saglasnosti o referendumu\nZajednička komisija Skupštine i Veća naroda Republike Srpske nije na današnjoj sednici postigla saglasnost o odluci o konstatovanju rezultata referenduma o Danu Republike Srpske, održanom 25. septembra prošle godine, javlja Srna.\nBošnjački klub delegata u Veću naroda RS ranije je stavio veto na proglašenje rezultata referenduma o 9. januaru kao Danu RS, smatrajući da je time ugrožen vitalni interes bošnjačkog naroda u RS.\nZbog toga je održana sednica Zajedničke komisije Narodne skupštine i Veća naroda, a pošto nije postignuta saglasnost, konačnu reč o ovom pitanju daće Ustavni sud RS.\nNa sednici Skupštine RS 9. februara konstatovano je da je referendum o Danu Republike Srpske punovažan, jer se na njemu potvrdno izjasnila natpolovična većina gradjana koji imaju biračko pravo.\nSkupština RS tada je usvojila zaključak, kojim se konstatuje da je na referendumsko pitanje - Da li podržavate da se 9. januar obeležava i slavi kao Dan Republike Srpske - potvrdno odgovorio 677.771 glasač, odnosno 99,81 odsto od ukupnog broja izašlih na glasanje.\nZajednička komisija Skupštine i Veća naroda danas nije postigla saglasnost ni o zaključku o usvajanju informacije o bošnjačkom zahtevu za reviziju presude Medjunarodnog suda pravde po tužbi BiH protiv Srbije i Crne Gore.\nNajveća polemika na sednici vodjena je oko obrazloženja Kluba Bošnjaka o pokretanju postupka zaštite vitalnog nacionalnog interesa na zaključke Skupštine o usvajanju informacije o zahtevu za reviziju presude Medjunarodnog suda pravde po tužbi BiH protiv Srbije.\nSkupština RS je ranije usvojila zaključke kojima se odbacuje i osudjuje inicijativa bošnjačkog člana Predsedništva BiH Bakira Izetbegovića o pokretanju zahteva za reviziju presude MSP po tužbi BiH protiv Srbije.\nU obrazloženju bošnjačkog kluba navedeno je da je Skupština RS povredila vitalni interes Bošnjaka u pogledu "ostvarivanja prava na istinu i pravdu".\nKlub Bošnjaka ocenio je da Skupština RS "negira genocid, minimizira žrtve genocida, sprečava traganje za istinom, prikriva masovne grobnice, onemogućava procesuiranje odgovornih za ratne zločine".


FONForum • Pogledaj temu - Da li se industrija softverskog inženjerstva menja i postaje\nDa li se industrija softverskog inženjerstva menja i postaje\nTema posta: Da li se industrija softverskog inženjerstva menja i postaj\nPoslato: 07.01.2010. 23:03:20\nPoštovane kolege zaposlene u "knowledge intensive" industrijama, molim vas da ukoliko ste u mogućnosti odvojite vreme za istraživanje koje se radi na Fakultetu organizacionih nauka i Friedrich Schiller University of Jena, pažljivo pročitate anketu i date svoje mišljenje. Istraživanje radimo koleginica Kathrin Kirchner iz Jene i moja malenkost, nadam se da će bar malo pomoći da nauka u Srbiji postane više od sporadične slučajnosti.\nAnketa se tiče promena u strukturi, kulturi, znanju i lojalnosti koje nastaju u industriji softverskog inženjerstva i sličnim industrijama koje su zasnovane na znanju, a koje su posledica primene wiki, foruma, blogova, socijalnih mreža i sličnih koncepata kolaborativne mreže koje neki nazivaju Web 2.0 koncepti. Na primer, postoje uspostavljene profesije (kao advokati, lekari) čiji pripadnici imaju visok stepen lojalnosti profesiji. Oni se međusobno pomažu, „drže se zajedno“, imaju neki osećaj ponosa zbog pripadnosti profesiji, održavaju konferencije i skupove i često su lojalniji svom zanimanju nego firmi u kojoj trenutno rade, poput srednjovekovnih gildi. Druge profesije, pak, nemaju taj osećaj zajedništva sa ljudima koji isto zanimanje obavljaju u drugim firmama (kao na primer manuelni radnici) i lojalni su prvenstveno firmi u kojoj rade.\n1. Molimo vas navedite koliko započetih godina ukupno radnog iskustva (nebitno kog, gde i u kojoj industriji) imate i navedite industriju u kojoj trenutno radite (ako trenutno radite u industriji u kojoj je znanje ključni resurs, npr softversko inženjerstvo). ________________\n(npr. 5 godina - softversko inženjerstvo, 7 godina - marketing, 1 godina - grafički dizajn, 2 godine – visoko obrazovanje....)\n2. Koliko još zaposlenih radi u firmi? ________________\n(navedite približan broj, npr. 80 zaposlenih ili 1 – ja sam „freelancer“)\n3. U proseku koliko puta nedeljno za rešavanje zadataka na poslu koristite alate poput Wiki, foruma, blogova, socijalnih mreža i sl? ________________\n(Procena, na primer „3 –svaki put kada imam problem, cca. 2-3 puta nedeljno, postavim pitanje na par programerskih foruma“ ili „100 – bar 10 puta dnevno pogledam nešto na internom wikiju, forumima)\n4. Koliko po vama takvi alati menjaju strukturu organizacije u kojoj radite? ______________\n(ocena od 1 do 10: 1 – izuzetno malo, 10 – veoma mnogo; Pod strukturom organizacije se smatra formalni sistem hijerarhije i komandovanja, koordinacije, komunikacije i kontrole u firmi)\n5. Koliko po vama takvi alati menjaju kulturu organizacije u kojoj radite? ___________\n(ocena od 1 do 10: 1 – izuzetno malo, 10 – veoma mnogo; Pod kulturom organizacije se smatra skup verovanja, vrednosti, običaja, ponašanja i tradicija koje dele zaposleni i koje određuju način na koji se ponašaju jedni prema drugima i prema ostalim koji imaju interesa za njihovu firmu)\n6. Koliko po vama takvi alati menjaju upravljanje znanjem u firmi u kojoj radite? ________________\n(ocena od 1 do 10: 1 – izuzetno malo, 10 – veoma mnogo; Ovo je vezano za „knowledge management“ prakse u firmi )\n7. Koliko po vama takvi alati menjaju lojalnost zaposlenih u firmi od lojalnosti ka firmi ka lojalnosti ka profesiji? ________________\n(ocena od 1 do 10: 1 – izuzetno malo, 10 – veoma mnogo; Ukoliko smatrate da se lojalnost zaposlenih uopšte ne menja, upišite ocenu 1, a ukoliko smatrate da oni značajno postaju lojalniji svojoj profesiji nego firmi, upišite 10)\n8. Kako je po vama lojalnost zaposlenih raspoređena između firme i profesije? ________________\n(ocena od 1 do 10: 1 – lojalnost prema firmi je izuzetno važnija, 10 – lojalnost prema profesiji je izuzetno važnija)\nPreporučujem da anketu kopirate, ostavite redni broj i pitanje pa onda umesto crtica i „italic“ objašnjenja upišete svoj odgovor. Kod odgovora na pitanja od 4-9 možete opisati i kratke primere ukoliko vas ne mrzi da ih kucate. Anketu mogu raditi i free-lanceri, ali se odgovori pod 4, 5 i 6 uzimaju sa rezervom i mogu se preskočiti, a kod pitanja 7 i 8 lojalnost nije prema određenoj firmi, već prema free-lance statusu, gde se free-lanceri mogu posmatrati kao samostalni preduzetnici koji imaju svoju, doduše najčešće neregistrovanu, agenciju. Takođe, vaše mišljenje o ovim pitanjima je veoma dobrodošlo, pa ga možete dati posle odgovora.\nNajlepše vam hvala na vremenu,\nPS Ukoliko ste već radili anketu na elitesecurity ili drugom forumu molim vas nemojte ponovo raditi.


EU zabrinjava saradnja Kine i istočne Evrope\nZajedno za Srbiju zbog izbora u Šapcu 'prestaje da bude članica Saveza za Srbiju' |\n► EU zabrinjava saradnja Kine i istočne Evrope\nFoto: Beta / Vlada Srbije / Mileta Mirčetić\nLideri Kine i 16 zemalja centralne i istočne Evrope okupili su se danas u Budimpešti na šestom samitu inicijative "16+1", koja izaziva sve veće nepoverenje i zabrinutost u zapadnoevropskim zemljama.\nDok za Mađarsku inicijativa predstavlja "otvaranje ka istoku", za Srbiju učvršćenje "pouzdanog prijateljstva", a za Poljsku "ogromnu mogućnost", u prestonicama zemalja EU čuju se "zajedljivi" komentari, piše list Fajnenšel tajms.\nEvropske diplomate strahuju da Peking može da iskoristi inicijativu da podrije propise EU, koristeći rastuće tenzije između istočnog i zapadnog dela Unije.\nPokretač inicijative bila je sposobnost Kine da finansira i gradi puteve, železnice, elektrane i drugu infrastrukturu koja je bila potrebna nekim siromašnijim zemljama centralne i istočne Evrope.\nObim delovanja te inicijative je, međutim, počeo da se preliva i u političke i strateške oblasti, izazivajući nepoverenje među nekim zapadnoevropskim silama, navodi Fajnenšel tajms.\n"Taj podregionalni pristup nailazi na veliku sumnju ne samo u Briselu, nego i u prestonicama mnogih zemalja članica", izjavio je evropski diplomata koji nije želeo da bude identifikovan zbog osetljivosti teme.\nDrugi evropski zvaničnik, koji je takođe tražio da ostane anoniman, rekao je da se inicijativa 16+1 suočava sa više stvari.\n"Neke od njih se tiču nadležnosti EU, ili zalaze u nove oblasti u kojima već postoje incijative EU i Kine. A mi vidimo samo vrh ledenog brega", rekao je diplomata.\nDok se 16 zemalja - Mađarska, Bugarska, Rumunija, Poljska, Srbija, BiH, Hrvatska, Slovenija, Slovačka, Albanija, Makedonija, Crna Gora, Češka, Litvanija, Letonija i Estonija – pripremaju za samit u Budimpešti, jasno je da je Kina sve uspešnija u tim zemljama, navodi Fajnenšel tajms.\n"Centar ravnoteže svetske ekonomije se pomera od zapadu ka istoku. Iako se to i dalje negira u zapadnom svetu, negiranje ne izgleda razumno", rekao je u oktobru mađarski premijer Viktor Orban.\nOd 2012. godine kineske kompanije, koje su podržale državne banke, objavile su da su uložile oko 15 milijardi dolara u infrastrukturu i povezane industrije, prema podacima koje je prikupio Centar za strateške i međunarodne studije (CSIS) u saradnji sa Fajnenšel tajmsom.\n"Za Kinu su 16 zemalja važne same po sebi, ali i kao most ka EU”" izjavio je direktor projekta CSIS-a Džonatan Hilmen.\nU Srbiji koja ima "sveobuhvatno strateško partnerstvo" s Kinom, očekuje se oko 1,9 milijardi dolara investicija u infrastrutkru, prema podacima CSIS-a. Mađarskoj, koja ima "visok nivo međusobnog poverenja" sa Kinom, obećano je 1,5 milijardi dolara.\nPredsednik Češke Miloš Zeman izjavio je 2016. da je njegova zemlja, koja je s Pekingom potpisala sporazume u vrednosti od oko tri milijarde dolara, predstavlja "kapiju za Kinu u EU".\nZa neke u EU jedna od glavnih zabrinutosti je da bi Kina mogla da pojača napore da iskoristi uticaj u centralnoj i istočnoj Evropi za ometanje aspekata zajedničke EU politike prema Kini.\nDruga je da neke evropske zemlje mogu da iskoriste snažne veze sa Kinom da ojačaju pregovaračke pozicije protiv Brisela.\nEvropske diplomate smatraju da bi to moglo da oslabi efikasnost Brisela u često svadljivim odnosima sa svojim drugim po veličini trgovinskim partnerom.\nZahtev Kine da njenim kompanijama budu garantovani ugovori zabrinjava Brisel koji strahuje da bi time bili prekršeni propisi EU o javnim nabavkama.\nNemački ministar spoljnih poslova je već pozvao Peking da poštuje koncept "jedne Evrope".\n"Ako ne uspemo u razvijanju jedinstvene strategije prema Kini, onda će Kina uspeti u podeli Evrope", rekao je Gabrijel u septembru.\nDirektor kineskog Instituta za međunarodne studije Cuej Hongđen rekao je da je jedna Evropa "izvodljiva geografski, ali ne i u pogledu politike i ekonomije".\nKina je pokrenula inicijativu "16+1" da bi ojačala odnose i povećala trgovinsku saradnju sa zemljama centralne i istočne Evrope koje vidi kao prolaz ka zapadnoj Evropi i od ključne važnosti za njenu inicijativu "Jedan pojas, jedan put".\nPored komercijalnih razloga, Peking koristi svoje veze i za političke ciljeve.\nNa samitu 2016. u Rigi, premijer Kine Li Kećijang je pozvao vlade 16 zemalja da "ispravno reše vruća pitanja i održe svetski mir i regionalnu stabilnost", što su neke evropske diplomate shvatile kao poziv tim zemljama da podrže stav Kine u sporovima oko Južnog kineskog mora i drugim geopolitičkim pitanjima.\nRezultat uticaja Pekinga mogao se videti u reakciji EU na međunarodnu sudsku odluku da Kina nema osnova za polaganje prava na oblasti u Južnom kineskom moru. Posle trodnevnih teških razgovora, opozicija, uglavnom Mađarska i Grčka, uspele su toliko da ublaže saopštenje da Kina uopšte nije direktno pomenuta.\nPredsednik Evropske komisije je najavio u septembru uspostavljanje procesa analize investicija u cilju "zaštite kolektivne bezbednosti", ocenjujući da svako preuzimanje ključnih infrastrukturnih projekata ili kompanija vojne tehnologije može da se realizuje samo transparentno, uz analizu i raspravu.\nNeki smatraju da je dosadašnje delovanje Kine u centralnoj i istočnoj Evropi učinilo takav proces analize još neophodnijim.\nTakav primer je izgradnja brze pruge Budimpešta-Beograd, jer Mađarska nije raspisala tender za taj projekat vredan 2,9 milijardi dolara. Evropska komisija je zbog toga pokrenula istragu da bi ispitala da li su prekršeni propisi EU.\nMakedonsko ministarstvo za saobraćaj i komunikacije je zaustavilo radove na auto-putu, u vrednosti od 373 miliona evra, zbog navoda da je državni budžet zbog toga imao gubitak od 155 miliona evra. Projekat je najvećim delom finansiran kreditom od kineske Eksim banke, a izvodila ga je kineska državna građevinska kompanija\nCrna Gora je 2014. potpisala s Eksim bankom sporazum vredan 800 miliona evra za izgradnju puta od Bara do granice sa Srbijom, uprkos upozorenju Međunarodnog monetarnog fonda da bi time bila ugrožena fiskalna stabilnost.\nNeki skeptici priznaju da sukobi oko "16+1" odražavaju šire tenzije u EU, posebno između nekih istočnih i zapadnih članica, piše Fajnenšel tajms.\n"Treba da očekujemo da Kina koristi 16+1 za ostvarivanje sopstvenih interesa unutar EU. To je strateška diplomatija: graditi odnose gde imate veći uticaj i primenjivati te nove veze tamo gde imate manji uticaj", ocanio je Hilmen iz CSIS-a.\nKineska inicijativa 16+1 na proveri u praksi\nNastojanja Kine da velikim ulaganjima i kroz poseban diplomatski format 16+1 ostvari uticaj na zemlje centralne i istočne Evrope ;počela su da nailaze na regulatrorne, finansijske i političke prepreke u praksi, a izazvala su i uzbunu u Briselu posebno zvog aktivnosti Pekinga na Balkanu, piše danas portal Politiko.\nKineski program "Jedan pojas jedan put" upumpao je novac u infrastrukturu, saobraćajne i logističke mreže kako bi kineski proizvodi mogli lakše da dođu do tržišta Evrope, navodi Politiko i dodaje da je prema procenama kineskih zvaničnika, u centralnu i istročnu Evropu uloženo oko osam milijardi dolara, a obim trgovinske razmene Kine i tih zemalja prošle godine je bio veći 11 odsto u odnosu na 2011.\nPolitiko međutim dodaje da ma koliko Peking zamišljao da je 16 zemalja centralne i istočne Evrope "kohezivni entitet" koji je u stanju da sprovodi zajedničke projekte, u praksi te zemlje imaju različite prioritete i rade po različitim zakonima, pri čemu su kineske inevsticije manje dobrodošle u zemljama koje su članice EU.\nZa Mađarsku, kao zemlju koja je apsorbovala najviše kineskih investicija u centralnoj i istočnoj Evropi, Peking predstavlja potencijalni izvor ne samo kapitala već i političke moći što mađarskom premiejru Viktoru Orbanu može biti od koristi u trenutku kada su odnosi njegove vlade sa institcuijama EU sve napetiji.\nAli, Kina se suočava sa značajnim izazovima u pokušaju da sprovede svoje planove u regionu.\n"Ulaganja Kine u zemlje koje su članice EU, u sklopu inicijative 16+1, ostaje ograničeno, kaže Tamas Matura sa Korvinus univerziteta u Budimpešti i dodaje da u nekim zemljama u proteklih pet godina nije bilo većih ulaganja iz Kine.\nKina je više uspeha imala u zemljama Zapdnog Balkana kao što su Srbija, BiH i Crna Gora u kojima nisu dostupni fondovi EU i ne primenjuju se pravila EU, dodao je.\nLideri Zapadnog Balkana su toplo pozdravili kinesku ekonomsku inicijativu i rade na izgradnji prijateljskih odnosa sa Kinom. U Srbiji koja je najveći korisnik kineskih ulaganja u tom regionu Kina kupuje fabrike i obezbeđuje sredstva za puteve, mostove, železnicu i energetiku, piše Politiko.\nKljučni projekat Kine u regionu je brza pruga između Beograda i Budimpešte, navodi Politiko i dodaje da bi radovi na srpskom delu pruge trebalo da počnu ove sedmice. Modernizovana pruga omogućiće da se kineska roba koja dođe do luka u Grčkoj brzo prebacuje iz Srbije u EU, jer će se vozovi kretati brzinom od 200 kilometara na sat i vreme putovanja biće skraćeno sa sadašnjih osam na manje od tri sata, dodaje se.\nProjekat međutim sporo napreduje, piše Politiko i navodi da je sporazum Kine i Mađarske o izgradnji pruge izazvao zabrinutost u EU da tenderska procedura možda neće biti u skladu sa njenim propisima. ;"EU pozdravlja ulaganja, i domaća i strana, sve dok su u skladu sa zakonima EU", saopštila je u februaru delgacija EU u Kini i povodom projekta izgradnje pruge Beogard - Budimpešta.\nPolitiko prenosi ocenu analitičara da će se Kina se suočiti sa izazovima i kada bude pokušala da srpovede projekat u drugim zemlaja regiona koje su članice EU i dodaje da novije članice EU ne samno što obavezuju pravila konkurencije već one od EU dobijaju i značajna sredstva za finansiranje infrastrukture.\nKada je reč o baltičkim zemljama Kina je fokusirana na saobraćaj i logistiku, navodi Plitiko. Letonija bi ponudila svoje luke i železničku mrežu da kineska roba stigne do tržišta Skandinavije, rekla je Una Aleksandra Berziņa-Čerenkova, šefica programa za novi put svile u letonskom Institutu za međunarodna pitanja ali i dodala da, u skladu sa pravilima EU, ne možće da garantuje kineskim kompanijama da će pobediti na tenderima.\nPolitiko dodaje da je uprkos preprekama, za neke lidere u regionu Kina je i dalje, u nekim aspektima, više prijateljski pregovarački partner nego Brisel i prenosi reči mađarskog premijera Orbana da "postaje sve uvredljivije to što nekoliko razvijenih zemalja stalno dele lekcije većini sveta o ljudskim pravima, demokratiji razvoju i tržišnoj ekonomiji".\nNikolić razgovarao s ambasadorkom Kine o merama zbog epidemije koronavirusa\nPredsednik Nacionalnog saveta za koordinaciju saradnje Srbije s Rusijom i Kinom, Tomislav Nikolić, razgovarao je danas u Beogradu s ambasadorkom Kine u Srbiji Čen Bo, na njen zahtev.


Javni servisi protiv odluke RAK-a | MC_ONLINE\nGeneralni direktori tri javna servisa upozorili su javnost i nadležne organe na prijedlog Regulatorne agencije za komunikacije (RAK) o smanjivanju marketinškog vremena na 4 minute po satu, što predstavlja "korak ka uništavanju javnih RTV servisa u Bosni i Hercegovini".\nKako prenosi portal Radiosarajevo, javni servisi bi na ovaj način izgubili 8 do 10 miliona KM prihoda na godišnjem nivou: "Upadljivo je da je Vijeće RAK-a svoj prijedlog donijelo na vanrednoj sjednici i u žurbi, usred sezone godišnjih odmora planirajući da se javna rasprava okonča do 6. septembra", stoji u saopćenju direktora.\nDirektori javnih servisa tvrde da je RAK "ustuknuo pod pritiskom komercijalnih stanica štiteći privatne interese prije svega regionalnih igrača i njihovih lobija koji ne plaćaju PDV za marketinške usluge u Bosni i Hercegovini". Tri javna servisa najavljuju energičnu pravnu bitku protiv predložene odluke RAK-a.\nBH novinari: Povući listu kadidata za Vijeće RAK-a


Šćekić na sastanku sa čelnicima Opštine i SO Rožaje – CG Live\nŠćekić na sastanku sa čelnicima Opštine i SO Rožaje\nPovodom sastanka Dragoslava Šćekića- predsjednika Opštine, sa čelnicima lokalne uprave u Rožajama, saopštenjem se oglasio Biro za odnose sa javnošću Opštine Berane. Dostavljeno saopštenje Espona integralno prenosi.\n“Unapređenje lokalnih samouprava, kako u demokratizaciji, tako i kroz socio-ekonomsko jačanje je neophodno na putu pristupanja Crne Gore Evropskoj uniji, za šta su opredijeljene opštine Berane i Rožaje”, zajednički je ocijenjeno.\nKonstatovano je da saradnja izmedju lokalnih samouprava mora biti intenzivnija i pospješivana sa svih nivoa vlasti.\nPredsjednici dvije opštine su ocijenili da je značaj očuvanja multietničkog koncepta njihov zajednički cilj i da društvo ne smije dozvoliti pojedincima ili neodgovornim grupama da naruše gradjanski koncept države.\nSastanku su prisustvovali šefica Kabineta predsjednika Opštine Berane Dubravka Jovančević, šef Kabineta predsjednika Opštine Rožaje Emir Kuč i šef Biroa za odnose sa javnošću Opštine Berane Nikola Urošević, zaključuje se u saopštenju Biroa za odnose sa javnopću Opštine Berane.\nTags: berane cglive dragoslav šćekić rožaje sastanak\nPrevious Edukacijom do čistijeg Lima\nNext Pandemija uticala na budžetske prihode


Cvijanovićeva uručila rješenja za 53 porodice poginulih boraca i ratne vojne invalide | Zvornik Danas\non: 08. августа 2014 In: FOTO, GALERIJE, naslovna, Zvornik\nPredsjednik Vlade Republike Srpske Željka Cvijanović uručila je danas rješenja za bespovratna novčana sredstva za 38 porodica poginulih boraca i 15 ratnih vojnih invalida koji su na konačnoj listi za stambeno zbrinjavanje u zvorničkoj opštini.\n– Dodjelom rješenja nastavljamo ovu aktivnost širom Republike Srpske da bi se zaokružio ovaj veliki projekat dodjele rješenja, ali i izgradnje stambenih jedinica. U Zvorniku je prije dva mjeseca započeta i izgradnja 37 stambenih jedinica vrijednosti oko milion KM sa čijom izgradnjom i danas uručenim rješenjima vrijednosti oko 382.000 KM mi zaokružujemo veliki projekat koji je počeo naš predsjednik Dodik 2008. godine. Ali, i sve one koji iz bilo kojih razloga nisu stavljeni na ovaj spisak, a kvalifikovani su za stambeno rješavanje, sigurno je da ćemo u budućnosti i ta pitanja rješavati, jer, time što zaokružujemo stambeno zbrinjavanje po konačnoj listi iz 2008. godine, ne znači da se nećemo još baviti ovim pitanjima, već naprotiv – poručila je Cvijanovićeva u Zvorniku.\nOna je dodala da su od 2008. godine, svake godine izvršavane zadane obaveze kad je riječ o stambenom zbrinjavanju porodica poginulih boraca i ratnih vojnih invalida.\n– Ispunjavali smo obaveze koje smo sami sebi zadali, zato što smatramo da je to i human i odgovoran zadatak i da se svi oni koji su nosioci javnih funkcija moraju ponašati na taj način. Znamo da materijalna stvar ne može nadomjestiti ono što su ovi ljudi preživjeli i pretrpili kao svoj gubitak, ali je ovo prosto odgovor sistema prema potrebama različitih grupacija u društvu i ovo je sigurno jedna od onih koja zaslužuje najveću pažnju – rekla je Cvijanovićeva.\nNačelnik opštine Zvornik Zoran Stevanović izrazio je veliko zadovoljstvo što se danas, na krsnu slavu opštine, završava jedan human posao.\n– U toku je izgradnja zgrade za porodice poginulih boraca i ratne vojne invalide i time ćemo zaokružiti stambeno zbrinjavanje svih porodica kojima je taj status priznalo resorno ministarstvo 2008. godine. Useljenje u tu zgradu biće krajem ove ili početkom naredne godine, obzirom da je ova građevinska sezona vrlo kišna. Vlade Republike Srpske u posljednjih osam godina, bile su jako posvećene ovim kategorijama i zahvaljujući našoj dobroj saradnji sa njima, mi smo podijelili, sa ovim koje se grade, skoro 100 stambenih jedinica i za preko 100 novčana sredstva – istakao je Stevanović koji je dodao da je većina sredstava po danas uručenim rješenjima već uplaćena na račune ovih lica.\nOznake: bespovratna sredstvaporodice poginulih boracaratni vojni invalidistambenop zbrinjavanjeuručenje rješenjazeljka cvijanoviczvornik


Evropljani smatraju da je piraterija opravdana : Nadlanu.com\nEvropljani smatraju da je piraterija opravdana\nObjavljeno 29. nov 2013. / 12:58:23\nNajnovija studija koju je na nivou Evropske unije sprovela Kancelarija za usklađivanje internet tržišta (OHIM) pokazala je da čak 96 posto stanovnika EU smatra da je sasvim opravdana borba autora za svoja prava i na internetu, prenosi Dejli telegraf.\nMeđutim, 42 posto ispitanika takođe je izjavilo da smatra prihvatljivim besplatno ilegalno preuzimanje sadržaja sa interneta, poput muzike i filmova, ukoliko je cilj upotreba tog sadržaja u privatne svrhe.\nOsim toga, svega devet procenata ispitanika iz EU je priznalo da je tokom proteklih godinu dana ilegalno preuzelo sadržaj zaštićen autorskim pravima.\nMeđu njima je bilo znatno više muškaraca nego žena.\nIlegalno preuzimanje sadržaja sa interneta u Velikoj Britaniji se smatra oštrim krivičnim delom. Prošlogodišnje istraživanje sa Univerziteta u Brimingemu pokazalo je da se IP adrese svih korisnika koji krše zakon na ovaj način mogu otkriti i snimiti u roku od tri sata, na čemu radi čak deset različitih kompanija za monitoring i praćenje aktivnosti na internetu.


Karleuša je zablistala u odevnoj kombinaciji koju bi se malo koja žena usudila da ponese! (FOTO) - Hype TV Vesti\nKarleuša je zablistala u odevnoj kombinaciji koju bi se malo koja žena usudila da ponese! (FOTO)\nPop zvezda Jelena Karleuša na snimanje emsije “Zvezde Granda” stigla je u provokativnoj kreaciji ispod koje očigledno nije nosila ništa.\nNakon praznične pauze nastavljeno je snimanje, a Karleuša je ponovo zablistala u kombinaciji koju bi se malo koja žena usudila da ponese.\nKreacija u beloj boji ide oko vrata tako da je veći deo dekoltea i stomaka otvoren, a šlic nikad dublji, do boka. Pop zvezda nosila je elegantne sandale na štiklu, ali i naočare za sunce sa identičnim kristalima koji su i na haljini.\nSasvim je jasno da bi se svaki veš ispod ove provokativne haljine video, pa je tako Jelena došla bez istog. Smela kombinacija oduševila je sve i istakla pevačicino izvajano telo.


Po kojem osnovu firma za proizvodnju namještaja nabavlja testove za COVID-19?\nDragan Stevanović, delegat Socijaldemokratske partije BiH u Domu naroda Parlamenta FBiH, postavio je delegatsko pitanje u kojem traži odgovore po kojem je osnovu za nabavku testova za COVID-19 angažirana firma za proizvodnju namještaja.\n„U nekim sredstvima informisanja sam pročitao da je Vlada FBiH nabavku testova za testiranje COVID- 19 i nabavku respiratora povjerila firmi Cubicus d.o.o., koja je registrirana kao firma za reparaciju namještaja.\nIz istih izvora saznajem da je identičnoj firmi, putem direktnog sporazuma, povjerena i nabavka 40 respiratora za potrebe UKCS i da ih ista firma nije uspjela nabaviti.\nS tim u vezi, molim Vladu FBiH da mi, po žurnom postupku, odgovori preko kojih domaćih i\nstranih dobavljača u ovim uslovima nabavlja citirane testove i opremu, pod kojim uslovima i kakve su dosadašnje reference tih firmi u pogledu nabavka medicinske opreme, reagenasa, testova i lijekova“, navodi u svom pitanju Stevanović.\n> Plaćeni odmor Solaku je nagrada za nabavku preskupih i neupotrebljivih respiratora


Faktor | Uposlenici Sarajevskog univerziteta najavili generalni štrajk\nUposlenici Sarajevskog univerziteta najavili generalni štrajk\n10.09.2018. / 10:42\nU Kantonu Sarajevo trenutno štrajkuju ljekari i stomatolozi, a najavljen je i štrajk prosvjetnih radnika\nCentralni odbor Sindikata Univerziteta u Sarajevu je na sjednici održanoj 4. septembra donio jednoglasnu odluku o pokretanju procedure štrajka uposlenika UNSA.\nOva odluka donesena je, kako se navodi, zbog kršenja procedure pregovaranja Vlade KS u vezi sa sačinjavanjem Kolektivnog ugovora za djelatnost visokog obrazovanja i nauke na području Kantona Sarajevo.\n- Na sastanku održanom 6. 7. 2018. godine potpisan je Protokol između pregovaračkog tima Sindikata Univerziteta u Sarajevu i pregovaračkog tima Vlade Kantona Sarajevo, u kojem je jasno preciziran vremenski okvir i način pregovaranja. Pregovarački tim Vlade Kantona Sarajevo time se obavezao da u roku od tri dana dostavi prijedlog Kolektivnog ugovora za djelatnost visokog obrazovanja i nauke, što do danas (60 dana od potpisivanja Protokola) nisu učinili. Sindikat je u međuvremenu poslao i svoj prijedlog Kolektivnog ugovora, na šta se pregovarački tim Vlade Kantona Sarajevo također nije oglasio.\nOvom prilikom želimo naglasiti da Kolektivni ugovor za djelatnost visokog obrazovanja i nauke još nije usvojen, te su uposlenici Univerziteta, u poređenju sa drugim budžetskim korisnicima, diskriminirani i dovedeni u neizvjesnu i vrlo tešku situaciju. Pri tome je pregovarački tim Vlade Kantona Sarajevo nedvojbeno prekršio odredbe potpisanog Protokola, zbog čega je Sindikat Univerziteta u Sarajevu, u skladu sa zakonskim odredbama, odlučio pokrenuti generalni štrajk na Univerzitetu u Sarajevu kako bi svojim uposlenicima osigurao prava koja su propisana Zakonom o radu i koja uostalom zaslužuje akademska zajednica i oni koji obrazuju sve kadrove našeg društva. Sindikat Univerziteta u Sarajevu zahtijeva od Vlade KS da se kolektivni ugovor potpiše u toku ovog mjeseca – navodi se u saopćenju Sindikata UNSA.\nU Kantonu Sarajevo trenutno štrajkuju ljekari i stomatolozi, a najavljen je i štrajk prosvjetnih radnika.\nUniverzitet u SarajevuSindikat UNSAgeneralni štrajk


Potpisujem :: Lideri procesa Brdo Brioni: "Jačati rodnu ravnopravnost i iskoreniti nasilje prema ženama"\nNa sastanku lidera "Brdo-Brioni" u Sarajevu 28. i 29. maja 2016. godine, predsednik Crne Gore Filip Vujanović inicirao je pitanje regionalne saradnje u sprečavanju i borbi protiv nasilja prema ženama i nasilja u porodici. Ovu inicijativu zajednički su pokrenuli podgorička Sigurna ženska kuća i Odbor za rodnu ravnopravnost u Parlamentu Crne Gore, upućujuću predsednicima država Podgoričku deklaraciju.\nU zaključcima sa sastanka navodi se da se učesnici procesa obavezuju da će jačati rodnu ravnopravnost, posebno na liderskim pozicijama, i iskoreniti nasilje prema ženama i nasilje u porodici u jugoistočnoj Evropi, uvažavajući rad relevantnih nevladinih organizacija.\nProces Brdo Brioni je sastanak šefova država jugoistočne i centralne Evrope, koji su pokrenule Slovenija i Hrvatska za rešavanje otvorenih pitanja regionalnom saradnjom. U okviru te inicijative predsednici država regiona se okupljaju jednom godišnje, a svaki put učestvuje i počasni gost iz neke od članica Evropske unije.\nZaključci sastanka su dostupni u prilogu.\nU zaključcima sa sastanka navodi se da se učesnici procesa obavezuju da će jačati rodnu ravnopravnost, posebno na liderskim pozicijama, i iskoreniti nasilje prema ženama i nasilje u porodici u jugoistočnoj Evropi, uvažavajući rad relevantnih nevladinih organizacija. Proces Brdo Brioni je sastanak šefova država jugoistočne i centralne Evrope, koji su pokrenule Slovenija i Hrvatska za rešavanje otvorenih pitanja regionalnom saradnjom. U okviru te inicijative predsednici država regiona se okupljaju jednom godišnje, a svaki put učestvuje i počasni gost iz neke od članica Evropske unije.


SPORAZUM POBJEDA POŠTOVANjA ZAKONA I INTERESA SVIH GRAĐANA BiH | SRNA\nSPORAZUM POBJEDA POŠTOVANjA ZAKONA I INTERESA SVIH GRAĐANA BiH\nBEOGRAD, 5. AVGUSTA /SRNA/ - Predsjednik beogradskog Centra za razvoj međunarodne saradnje Stevica Deđanski ocijenio je da danas postignuti sporazum SNSD-a, HDZ-a i SDA da za 30 dana bude formiran Savjet ministara, predstavlja pobjedu poštovanja zakona i interesa svih građana BiH.\n"Nije stvar u pobedi /srpskog člana Predsjedništva BiH Milorada/ Dodika ili jednog čoveka, nego je to pobeda poštovanja zakona i Ustava", rekao je Deđanski za Srnu.\nOn je ocijenio da je očigledno da je izazvao reakciju Dodikov stav da Republika Srpska i srpski narod neće dozvoliti grubo kršenje zakona, na način kako je to bilo u prošlosti kada su neki pripadnici srpskog naroda dopuštali da se gazi preko Dejtonskog sporazuma i preko interesa srpskog naroda.\n"On je čvrsto stao iza toga i rekao da toga neće biti. Očigledno da je to izazvalo reakciju i shvatili su ozbiljnost drugi akteri i počeli su da se ponašaju u skladu sa interesima i svog naroda. Jer nije ovde bio samo interes srpskog naroda, ovo je interes svih naroda BiH - i Hrvata, a i Bošnjaka, koje predvode očigledno loši političari koji gledaju samo sebe", rekao je Deđanski.\nOn je izrazio nadu da će sporazum biti ispunjen, imajući u vidu da su tako dugačkom roku od 30 dana moguća i iznenađenja, jer je, kako je istakao, formiranje Savjeta ministara u interesu svih građana BiH.\nSrpski član Predsjedništva BiH Milorad Dodik izjavio je danas da je nakon devet mjeseci razgovora postignut sporazum SNSD-a, HDZ-a i SDA da se za 30 dana formira Savjet ministara.


VUČIĆ: “Bolje je 100 godina pregovarati nego jedan dan ratovati” | Ekspres.net\nVUČIĆ: “Bolje je 100 godina pregovarati nego jedan dan ratovati”\nPredsednik Srbije Aleksandar Vučić naglasio da je bitno pozivati na mir, jer je uvek bolje pregovarati 100 godina nego jedan dan ratovati.\nVučić je, uoči učešća na interreligijskoj konferenciji u Astani, rekao novinarima da predsednik Kazahstana šesti put organizuje ovaj skup kako bi dao doprinos približavanju stavova različiti tradicionalnih crkava i dao priliku da političari u svetu, makar to zvučalo poznato, ponovo pozovu ljude na mir i razmisle da li postoji veća vrednost od toga.\nVučić je istakao da je potrebno da vernici tradicionalnih religija razumeju da svi imaju jednog Boga, veruju u slične stvari i imaju iste vrednosti. “Ovo je dobra prilika da ljudi iz različitih krajeva sveta dođu da pokušaju da razmenjujući stavove utiču na to da imamo racionalnije odnose u svetu, da prosto mir bude taj koji će da prevlada. Počastvovan što u ime Srbije mogu da prisustvujem skupu i kažem nekoliki reči”, kazao je Vučić.\nTags Aleksandar Vučićpolitikapredsednik Srbijepregovori\nREŠENJE KOSOVSKOG PITANJA NIJE NI NA VIDIKU, VUČIĆ: Molim se Bogu da ga bude u narednih 10 ili 20 godina VUČIĆ: “Ana Brnabić je 50 puta moralnija od Vuka Jeremića” PREDSEDNIK DSS-A OCENJUJE: “Vučić vodi zemlju sa briselskog, a ne srpskog stanovišta” BEZ MRŽNJE I IDEOLOGIJE


Napitak Od Celera čuvar Zdravlja - Kućnilekar\nAutor KucniLekar\t Poslednje ažuriranje Feb 21, 2021 6,660\nMnogi tvrde da je sok od ove biljke veoma koristan za zdravlje.\nBogat je vitaminima A, C i K, ali i kalcijumom, magnezijumom, fosforom i kalijumom. Istovremeno, siromašan je šećerom i bogat antioskidansima koji deluju antinflamatorno!\nOdličan je i kod drugih zdravstvenih stanja:\nSok od celera je obavezno piće potiv nasanica, naročito kada ste posebno nenaspavani. Prisustvo magnezijuma i esencijalnih ulja čine ga efikasnim u obezbeđivanju čvrstog sna.\nRešava problem viška kilograma\nSok od celera ima malo šećera i bogat je vlaknima, što ga čini jednim od najboljih pića za one koji paze na liniju. Nakon što popijete sok od celera, osećate se sito i ovaj osećaj sitosti sprečava vas da se prejedete.\nPijenje soka od celera pomaže u održavanju kose zdravom i snažnom. Ima visok sadržaj vode, što ga čini efikasnim u poboljšanju kvaliteta kose i sprečavanju suvoće. Prisustvo vitamina A u soku od celera pomaže u lečenju peruti i negovanju korena kose.


Lufthanza nakon 53 godine prekida saobraćaj prema Zagrebu - Glas Srpske\nTanjug 06.11.2020 11:50\nZAGREB- Njemačka Lufthanza od 1. decembra ukida liniju Minhen-Zagreb nakon 53 godine saobraćanja na toj relaciji.\nKompanija će ukidanjem ove linije privremeno napustiti Aerodrom Zagreb, javlja portal Kroejšijan avijejšen i podseća da je Lufthanza prethodno ukinula liniju Frankfurt-Zagreb do proljeća 2021. godine.\nKoliko je Lufthanza bitna za vazdušnu luku Zagreb pokazuju brojke - u 2016. godini ova je kompanija je imala udio od visokih 18,25 posto prometa putnika, a godinu kasnije 17.45 procenata.\nOčekivalo se da će Lufthanza na liniji Minhen-Zagreb, jedinoj aktivnoj prema Hrvatskoj, letjeti tokom cijele zimske sezone jer je za novembar povećala broj letova koji su dostupni svakodnevno, međutim od 1. decembra će prekinuti saobraćanje na toj ruti, čime će se u potpunosti, privremeno, povući sa Aerodroma Zagreb, a time i sa hrvatskog tržišta, navodi se u tekstu koji prenosi portal Indeks.\nS obzirom da će Lufthanza prekinuti saobraćaj na trenutno jedinoj aktivnoj liniji prema Zagrebu, a uz ranije otkazane letove Austrija Erlajnsa, Jurovings je jedina kompanija iz grupe Lufthanza koja će ove zime letjeti prema vazdušnoj luci Zagreb.\nPovlačenje Lufthanze iz Zagreba je svakako loša vijest jer se gubi direktna povezanost s Minhenom, koji kao saobraćajno čvorište omogućava nastavak putovanja prema brojnim destinacijama u Evropi i svijetu, piše Kroejšijan avijejšen.


Sportske.net - Fiorentina je u naletu, ali Pioli zna šta radi i koji su ciljevi\nFiorentina je u naletu, ali Pioli zna šta radi i koji su ciljevi\nLjubičasti fantastično otvorili sezonu.\nStefano Pioli, trener Fiorentine, je bio potpuno otvoren nakon jučerašnje pobede nad Atalantom od 2:0.\nFiorentina je krenula fantastično i trenutno se nalazi na 3. mestu u italijanskoj Seriji A, a njihov napadač oduševljava iz kola u kolo. Kijeza je impresionirao brojne evropske klubove i teško da će Fiorentina uspeti u narednom periodu da ga zadrži.\n"Kijeza? On je mlad i mislim da će izrasti u velikog šampiona. Želim da kažem da je on dobar momak, on nije "simulator", i nije mi se svidelo to što je Gasperini pričao za njega. Ja ne pričam o igračima koje ne vodim", branio je Pijoli svog igrača.\n"Ne znam da li možemo do četvrtog mesta. Naša pobeda protiv Atalante je pokazala da nas očekuje fantastična sezona, ali za mene deluje nemoguće da sada završimo četvrti i da se kvalifikujemo za Ligu šampiona, biće još puno izazova koje moramo da pobedimo. Kada govorimo o tome, mislim da bi Fiorentina mogla u naredne 2-3 sezone da se kvalifikuje za Ligu šampiona. Prošle godine smo dodatno osvežili i podmladili tim, ali za sad, moramo još da rastemo", rekao je trener Fiorentine.\nOpasan tim,mladi,a svi kidaju!


Miloševićeva blagajnica - Portret – Borka Vučić, najstarija poslanica - Nedeljnik Vreme\nBorka Vučić nikada nije pitala svoje nalogodavce zašto je za nešto potrebno obezbediti novac i da li taj zajam odabrani i posrećeni dužnik može vratiti – ona je samo bila savršeno posvećena tim uvek neupitnim zadacima koje je dobijala. Zato su se banke u kojima je radila Borka Vučić urušile gotovo same od sebe, sa pet-šest milijardi dolara nenaplativih potraživanja, zato su iza njih ostale ekonomske ruševine širom Srbije, to jest na stotine nesrećnih preduzeća i njihovih radnika koji ni do današnjeg dana ne mogu da shvate šta je to bilo trulo u njihovim firmama i zašto je sve do temelja srušio prvi vetar tranzicije\nKad jedna politička stranka u svojoj kratkoj poslaničkoj listi nađe mesta za damu u veoma, veoma poznim godinama, damu koja je čak starija i od Dragoljuba Mićunovića – a upravo je to, sa Borkom Vučić, u protekli ponedeljak, u ponoć, pred sam istek zakonskog roka za predaju te poslaničke liste, učinila Socijalistička partija Srbije – onda to nije samo znak zahvalnosti i pijeteta prema nekoj zaslužnoj ličnosti nego je sigurno reč i o političkom potezu od širih političkih potreba i pretenzija.\nJer, da je samo reč o očekivano kratkom, protokolarnom predsedavanju prvom sednicom novog saziva Narodne skupštine Srbije posle januarskih izbora, samo dok se odmah ne izabere novi, punopravni predsednik te skupštine, ne bi bilo toliko manevrisanja oko toga koja će stranka u redovima svojih poslanika pronaći onog najstarijeg. Očigledno je da priča o ovoga puta "dugom mandatu" tog "najstarijeg predsedavajućeg" nije lišena verovatnoće i smisla. On bi mogao predsedavati Narodnom skupštinom sve dok se eventualno ne sklopi neka većinska kombinacija među strankama koje su ušle u parlament, iz koje bi zajedno sa novim predsednikom skupštine izronili i obrisi neke nove vlade Srbije, ili čak do raspisivanja novih prevremenih izbora kroz tri meseca, ako se ne sastavi većina ni za jednu kadrovsku kombinaciju.\nDRŽAVNA BANKARKA: A tokom tri naredna meseca, ne daj bože, mogu se dogoditi veoma važni i krupni događaji u Srbiji. Može se, na primer, u nedostatku saglasnosti oko nove vlade, sama Narodna skupština proglasiti za neku vrstu Narodnog konventa, dakle zakonodavnog organa koji istovremeno uzima i izvršnu vlast u svoje ruke, kad se te vlasti već javno odriče Koštuničina "tehnička vlada". Ili, da nastavimo sa spekulacijama, upravo tom predsedavajućem skupštine može zapasti osetljiva uloga da nadzire sporovođenje nekog velikog političkog dila unutar Srbije – da, na primer, gospođa Vučić bude ta koja će primiti ostavku predsednika države, da bi se napokon pokrenuo izbor punopravnog novog predsednika skupštine, odnosno odmah i vršioca dužnosti predsednika države, a koji bi potom trebalo da odobri mandat starom predsedniku države, da oformi novu vladu kao premijer, dok bi ta vlada, opet, kasnije podržala starog premijera za novog predsednika, i tako dalje, i tako redom. Sve je, navodno, moguće u maštovitoj srpskoj demokratiji i u onakvom legalizmu kako ga zamišlja mali Đokica.\nMožda je odluka SPS-a da za predsedavajuću, u okviru bioloških pravila Narodne skupštine Srbije, izgura Borku Vučić, u toj stranci motivisana i nekim drugim krupnim razlozima. Na primer, možda podmlađeno rukovodstvo sa Dačićem na čelu, koje je ovu stranku zadržalo u Narodnoj skupštini uprkos tome što je na izbore izašlo bez Miloševićeve slike, ipak hoće da pokaže da joj verna ostaje i jedna od najstarijih i najpouzdanijih Miloševićevih saradnica i blagajnica. U stvari, možda je poenta upravo u ovom poslednjem, da Dačić i drugovi guraju u državni vrh (makar na tri meseca) Miloševićevu blagajnicu, iz nekih golih, probitačnih razloga, pošto se stalno razvlače priče da je "blago pokojnog cara" još sakriveno na nekom ostrvu, te da se ono bez Borkinih šifara i bankarskih veština i ne može iskopati i staviti u funkciju borbe za socijalnu pravdu i jednakost. Ova luda pretpostavka, da je penzionerka Borka Vučić zapravo izvađena iz kofera, kako bi se njenoj stručnosti dodalo i političkog autoriteta, koji bi bio dovoljan za dovršenje licencnih operacija, koje su unosno započete, a nespretno prekinute, zbog nesloge u policijskim strukturama – ipak deluje suviše sumorno, čak i za one koji nemaju visoko mišljenje o srpskoj političkoj eliti.\nAko sve te priče i spekulacije, u ovom trenutku (utorak veče, kada se još ne zna ni to da li će se sutra uopšte sastati Narodna skupština i hoće li njom kratko ili dugo predsedavati baš najstarija poslanica SPS-a) – gurnemo u stranu, ipak je prilika da se podsetimo lika i dela gospođe Borke Vučić. U toj priči kao izvor nameću se njena autobiografska kazivanja sakupljena u knjigu Bankarstvo, izbor ili sudbina. Koliko je taj izvor, nažalost, trivijalnan i prazan u suštinskom smislu dokazuje i jedan detalj: to je, valjda, jedina autobiografija na svetu u kojoj nije zapisan datum rođenja njenog autora. Ako je i reč o jednoj dami, ta nehajnost prema osnovnim činjenicama je preterana, ne samo kada je reč o datumima nego i o svemu ostalom.\nJer, čitalac iz blizu 300 stranica njene autobiografske priče lako može uočiti da je Borka Vučić pre bila savesni bankarski činovnik, nego bankar u suštinskom smislu te reči. Naime, jasno se vidi da ona nikada nije pitala svoje nalogodavce zašto je za nešto potrebno obezbediti novac i da li taj zajam odabrani i posrećeni dužnik može vratiti – ona je samo bila savršeno posvećena tim uvek neupitnim zadacima koje je dobijala. Zato su se banke u kojima je radila Borka Vučić urušile gotovo same od sebe, sa pet-šest milijardi dolara nenaplativih potraživanja, zato su iza njih ostale ekonomske ruševine širom Srbije, to jest na stotine nesrećnih preduzeća i njihovih radnika koji ni do današnjeg dana ne mogu da shvate šta je to bilo trulo u njihovim firmama i zašto je sve do temelja srušio prvi vetar tranzicije. Hajd’ što to ne mogu da shvate ojađeni radnici, ali čini se da propast velikih državnih banaka ni do danas ne može da shvati ni sama Borka Vučić, jer ona ne prihvata da je ona stara komunistička država, koja je bila u stanju da "socijalizuje gubitke" putem "narodne demokratije", realno krepala i da je ne mogu vaspostaviti nikakvi novi narodnjaci. Kao što ni ona, ali i mnogi drugi, ne mogu da shvate da je gašenje velikih državnih banaka bilo neminovno, jer se morala ukloniti glavna poluga moći onih struktura koje su Srbiju gurale u izolaciju i beskonačnu birokratsku redistribuciju – pa su Srbi danas jedan od najsiromašnijih evropskih naroda.\nBAJKE USPEŠNE BAKE: Ono što je najgore, ona je ipak spremna da ponovo pokuša, pa je već izjavila i povodom mogućeg "predsedavanja" Narodnom skupštinom: "Čast mi je što sam na izbornoj listi SPS-a i spremna sam da mnogobrojnim funkcijama koje sam obavljala dodam i onu poslaničku. Ako propisi kažu da najstariji poslanik predsedava skupštinom, neću bežati ni od te obaveze." ("Večernje novosti", 7. februara 2007) Doista, za biografiju same Borke Vučić bilo bi lepo da joj se doda još jedna funkcija – jer je cela njena profesionalna karijera, započeta, naravno, po kabinetima komandanata finansijskog sistema Titove Jugoslavije, a nastavljena pod Miloševićevim skutom – samo "kontinuitet funkcija". Ni na jednom mestu u svojoj biografiji Borka Vučić ne iskače iz stereotipa "bankarskog socijalističkog realizma". Ona se ne pita ni otkud šteta za Srbiju od svetskih sankcija u visini od blizu 100 milijardi dolara, ni zašto nam je NATO bombardovanje nanelo deset milijardi dolara štete i još 50 milijardi dolara izgubljene dobiti – mada pedantno izračunava te štete i izgubljene dobiti. Kod nje nikad nema lične nedoumice, ona nije odbila nijedno naređenje, niti kaže da je nešto što joj je naloženo smatrala pogrešnim (zar tako nečeg nema i kod bedinerki). Milošević je, na primer, po njenim rečima upoznao međunarodno bankarstvo još pre nego što mu je ona savetovala da nauči 1000 osnovnih bankarskih izraza na engleskom itd. Bajke jedne uspešne bake.\nPosle 5. oktobra i Borka Vučić je dobro prošla, mada ju je, doista, iz banke jurila grupa loše obučenih, nespretnih, a moguće i samozvanih "dobrovoljaca demokratije i kriznih štabova". Možda ju je na kraju Dinkić oterao iz Beogradske banke uz pomoć nekog "falsifikovanog" dokumenta, koji, navodno, nije potpisao izgubljeni, dotadašnji guverner Dušan Vlatković – ali neko je to morao da učini, da 5. oktobar ne bi ispao lakrdija "kontinuiteta demokratskog sistema i odbrane izbornih rezultata" (valjda je neko među milion ljudi, paleći jugoslovenski parlament, imao na umu i neki diskontinuitet). Da li je doista u tim prelomnim danima "sklonila neke tajne papire" (odnosno putokaz za pare sa famoznog Kipra, gde je bila isturena za vreme svetskih sankcija protiv SRJ), to još niko ozbiljan nije pokušao da utvrdi, to jest ako je utvrdio – nije smatrao da je o tome potrebno da izvesti javnost. Sama Borka Vučić se hvali da je promet BB COBU, of šor firme Beogradske banke na Kipru, dosegao godišnji iznos od šest milijardi dolara – i da je tamo sve bilo u redu, čak i kada se poslovalo sa gotovinom koja je stizala iz Srbije, te da nije bilo privatnih računa sa kojih su pare išle dalje (do Tadžikistana, na primer).\nPosle 5. oktobra, istina, Borka Vučić je pozivana i na neka suđenja. Na primer, u Okružnom sudu u Beogradu bila je optužena za zaključenje štetnog ugovora, čime je Beogradska banka navodno bila oštećena za više od milion evra. U optužnici je bilo navedeno da je Borka Vučić sklopila štetan ugovor između Jubmes banke, koju je predstavljala, i Socijalističke partije Srbije. Tim ugovorom je 9220 kvadrata poslovnog prostora Banke u Palati Ušće zamenjeno za dvostruko manju kvadraturu. Borka Vučić spominjana je i u, kasnije prigušenoj, aferi sa preduzećem za gazdovanje diplomatskim stanovima.\nNo, sve su to sitnice naspram poslova koje je Borka Vučić, da se naslutiti, obavljala po nalogu samog Miloševića, a koje je kasnije, izgleda, zaboravila. Tako je, na primer, 2003. godine (prema "Politici" od 27. septembra 2003), bila prinuđena da u Prvom opštinskom sudu u Beogradu da izjavu po zahtevu jedne italijanske parlamentarne komisije – a u aferi oko eventualnog podmićivanja prilikom prodaje srpskog Telekoma 1997. godine. Prema tadašnjoj izjavi Enrika Nana, poslanika italijanskog parlamenta, Vučićeva je tom prilikom potvrdila da je privatizacija Telekoma finansijski podržala vladavinu Slobodana Miloševića. No, iako je tokom saslušanja pojasnila način prodaje dela Telekoma, ona nije mogla da se priseti iznosa od 480 miliona nemačkih maraka koji su, kako je rekao poslanik Frančesko Ćireli, isplaćeni nekim firmama. Borka Vučić pri tom nije mogla da se seti ni svog boravka u Rimu, samo dva dana posle potpisivanja sporazuma. No, u Srbiji od zaboravnosti ne pati samo Borka Vučić.\nKomentari: Borka Vučić


Nakon ekshumacije, posmrtni ostaci ove žrtve biće prebačeni u Komemorativni centar u Tuzli\nKompletni posmrtni ostaci jedne žrtve proteklog rata ekshumirani su danas na lokalitetu Potočari, općina Srebrenica, saopćeno je iz Institua za nestale osobe BiH.\nPrema informacijama sa kojima raspolaže Institut za nestale osobe Bosne i Hercegovine, pretpostavlja se da se radi o žrtvi bošnjačke nacionalnosti odnosno o ženi koja je 1995. godine donesena i ukopana na ovom lokalitetu.\nNakon ekshumacije, posmrtni ostaci ove žrtve biće prebačeni u Komemorativni centar u Tuzli radi kriminalističko – tehničke i sudsko – medicinske obrade te izuzimanja koštanih uzoraka radi utvrđivanja identiteta uz pomoć DNK analize.\nEkshumacijom je rukovodilo Tužilaštvo BiH po naredbi Suda BiH, a osim istražitelja Instituta, ekshumaciji su prisustvovali i doktor sudske medicine, radnici, mehanizacija te pripadnici Policijske stanice Srebrenica.\nAktivnosti na pronalasku posmrtnih ostataka u mjestu Dobro Polje


Ključ u Pensilvaniji: Ako je dobije Tramp se vraća – Otvoreno\nPočetna Vesti Ključ u Pensilvaniji: Ako je dobije Tramp se vraća\nčetvrtak, 5. novembra 2020 : 10:21\nKljuč u Pensilvaniji: Ako je dobije Tramp se vraća\nDobro došli u jutarnji blog o američkim izborima. Pratimo da li će Džozef Bajden ili Donald Tramp postati predsednik SAD u do sada veoma neizvesnom glasanju. Da bi to postao, mora da dostigne broj od 270 elektora, a koplja se lome u ključnim državama poput Pensilvanije, Džordžije, Arizone i Nevade.\nBajdena deli samo šest izbornih glasova da postane novi predsednik Sjedinjenih Američkih Država. Dobivši Mičigen i Viskonsin, on je obezbedio 264 glasa od 270 koliko mu je potrebno da pobedi Donalda Trampa, koji ima 214. Da bi obezbedio mesto u Beloj kući, demokratskom kandidatu je potrebno da pobedi u samo još jednoj saveznoj državi.\nTramp je osvojio Floridu i Ohajo, države koje “lome izbore”, Montanu, Ajdaho, Vajoming, Severnu i Južnu Dakotu, Kaznas, Oklahomu, Teksas, Indijanu, Tenesi, Aljaska, Južnu Karolinu\nBajden je pobedio u ključnoj državi Arizoni, kao i u Viskonsinu, Mičigenu, u Mejnu, Ajovi, Vašingtonu, Koloradu, Nju Meksiku, Oregonu, Kaliforniji, Njujork, Nju Hempširu – većinom tradicionalnim “plavim” državama\nTramp vodi u Džordžiji, Pensilvaniji, Severnoj Karolini i na Aljasci.\nTramp je izjavio da “oni (demokrate) pokušavaju da nam ukradu izbore”\nU nekim okruzima sukobile su se Trampove pristalice koje traže prestanak brojanja glasanja, i Bajdenove koji traže da se prebroji svaki glas.


RTCG - Radio Televizija Crne Gore - Nacionalni javni servis :: Fudbal :: Totenhem smanjio plate zaposlenima\nŠTITE RADNA MJESTA 31. 03. 2020. 16:12 >> 16:11 0\nŠTITE RADNA MJESTA\nFudbalski klub Totenhem smanjio je plate za 20 odsto svim zaposlenima koji nijesu u ekipi, uključujući i predsjedniku Danijelu Leviju, kako bi zaštitio njihova radna mjesta u krizi izazvanoj pandemijom koronavirusa.\nManju platu će u naredna dva mjeseca dobijati 550 zaposlenih u Totenhemu.\nOvakve korake juče je preduzeo i Njukasl za svoje radnike kao dio vladine šeme, prenio je "Skaj".\nPredsjednik londonskog kluba rekao je da je to bila teška odluka, ali da je donijeta kako bi se zaštitila radna mjesta i da će klub procjenjivati situaciju.\nTotenhem se prošlog aprila preselio na novi moderan stadion kapaciteta 62.000 mjesta, a Levi je za to nagrađen sa tri miliona funti, na platu od četiri miliona.\n"Mnoge porodice su izgubile voljene, uništeni su mnogi poslovi, izgubljeni su milioni poslova, a mnogi klubovi, mali ili veliki se muče da opstanu. Na meni je kao predsjedniku da se postaram da uradimo sve što možemo da zaštitimo naše zaposlene, navijače, partnere i naš klub za naredne generacije, a što je takođe važno, širu zajednicu u kojoj imamo veliki osjećaj odgovornosti", dodao je Levi.


(VIDEO) Počeo 10. Kup nacija u boksu za žene - RTV Sreće Sombor\nBorbe na 10. Kupu nacija u boksu za žene, koji se održava u Somboru, započele su ponedeljak u Gradskoj hali.\nKonačna lista učesnika jednog od najkvalitetnijih takmičenja u ovom sportu je 12 nacionalnih selekcija i 75 bokserki. Pored Srbije učestvuju su selekcije Austrije, BiH, Belorusije, Češke, Maroka, Malija, Slovačke, Turske , Hrvatske kao i najjače Svetske reprezentacije Kazahstana i Rusije koja brani trofej osvojen prošle godine u Somboru.\nU prvom danu eliminacionih borbi održano je 8 mečeva u kojima su akteri bili i 5 takmičarki iz Srbije. Pobedu je ostvarila juniorka Nikolina Stevanović koja je jednoglasnom odlukom sudija pobedila Selenu Takač, koleginicu iz reprezentacije Srbije. Ostale takmičarke su nastupale u seniorskoj konkurenciji Nažalost protivnice su bile bolje i mečeve su izgubile Kristina Nađ Varga od rivalke iz Kazahstana, Snežana Šiljković od članice Ruske reprezentacije i Aleksandra Rapaić u meču sa takmičarkom iz Maroka.\nI drugog dana na programu je 8 borbi i Srbiju će predstavljati 4 takmičarke i to seniorka Nina Radovanović u meču sa protivnicom iz Belorusije, juniorka Sara Ćirković koja ima za protivnicu reprezentativku Malija, zatim seniorke Nina Stajković u meču sa takmičarkom iz Slovačke i Sandra Bril u meču sa protivnicom iz Turske.\nPodsetimo 10.Kup nacija u boksu za žene organizuje Bokserski savez Srbije kome je tehnički partner BK „Sombor“.Takmičenje se odvija bez prisustvova publike publike i to u konkurenciji školarke, juniorke, kao i konkurenciji mladih, odnosno seniorki. 14. januara su četvrtfinala, 15. j polufinala i 16.januara finalne borbe. Polufinala i finala direktno prenosi TV Arena fight.\nVesti 11. januar 2021.


Vesti online / Srpski informativni portal / "Nema podele na Nikolićeve i moje ljude"\nLider SNS-a i prvi potpredsednik Vlade Srbije Aleksandar Vučić\n- Ja poštujem i volim Tomislava Nikolića – rekao je Vučić na Radio-televiziji Srbije, u intervjuu posle velike proslave petogodišnjice postojanja SNS u beogradskoj Kombank areni na kojoj je u dva navrata pozvao prisutne da ustanu i iskažu poštovanje predsedniku države i osnivaču stranke.\n"Ne želim da samo SNS vlada"\nUpitan da li će u nekom trenutku biti raspisani vanredni parlamentarni izbori u Srbiji, Vučić je rekao da oni nisu u planu, ali da ih nikada ne isključuje kao mogućnost. Strankama opozicije koje insistiraju na prevremenim izborima poručio je da ne budu toliko uporne u insistiranju da im se izbori ne bi i dogodili. "Može da vam se dogodi da vam omogućimo da proverite vaš legitimitet, a, boga mi, i naš", upozorio je Vučić. On je objasnio da veruje da je saradnja sa SNS i SPS moguća i u budućnosti, kao i personalna saradnja sa Ivicom Dačićem, kojeg je opisao kao “vrednog i posvećenog čoveka”.\nSNS će, kako je objasnio, čak ukoliko nakon nekih narednih izbora bude imala i apsolutnu većinu, nastojati da ima partnere za realizciju ciljeva koji su u interesu države. "Ne želim da se sva vlast i ceo kolač vlasti slije samo u naše ruke, ali nećemo ni da tražimo od građana da glasaju za druge stranke. Međutim ako dobijemo i 50 odsto glasova, tražićemo partnere", rekao je Vučić.\nNema problema u SNS-u\nOn je ponovio da nema Nikolićevih ili Vučićevih ljudi i to ilustrovao činjenicom da je predsednik Izvršnog odbora stranke Radomir Nikolić, sin predsednika Srbije.\nPošteđeni smo linča\n- Mogu da za jednu stvar odam priznanje Vojislavu Koštnici i Borisu Tadiću, a to je da nije bilo ubistava ili linča onih za koje se pretpostavljalo da bi mogli predstavljati političku opasnost – rekao je Vučić.\n- Srbiju 2020. vidim kao članicu EU. Brzo će proći tih šest i po godina i mnogo moramo da uradimo, ali Srbiju vidim kao bolje razvijenu zemlju, zemlju šansi i vrednih i radnih ljudi – zaključio je Vučić.\nPročitajte još: Vučić: Do 2015. čeka nas pakao!


Iako je Milovanović u samoj emisiji rekao da je član Narodne stranke, i iako je to jasno i iz tvita Vuka Jeremića, „Informer“ je objavio da je Cvijić taj koji je stanački funkcioner.\nIstakao je da je, prema poslednjim dostupnim podacima, račun „Krušika“ u blokadi zbog duga od 4,3 miliona evra, dok su priviligovana preduzeća valjevskoj fabrici na kraju 2018. dugovala sedam miliona evra.\n„Kad je Aleksandar Obradović bio u zatvoru, tamo su se gledale samo televizije sa nacionalnom frkevnecijom. Ta simbolika medijskog zatvora postoji u celoj državi“, ocenio je.\n„Čudne stvari su se dešavale. Veštak je promenio veštačenje, što se ne dešava, i glavni osumnjičeni – tah isti ‘Velja Nevolja’, sad je na društvnim mrežama na snimku sa drugim navijačem iz rivalske grupe, kojeg tera da se ponižava“, ukazao je Cvijić.\nDodao je i kako je načuo da je uhapšeni policajac „bio uskobu sa svemoćnom Dijanom Hrkalpvooć“, ocenivši da je policija pod kontrolom pod kakvom nije vila dugo godina.\nAleksandar Obradović Krušik Lažne vesti Vuk Cvijić\n← Jedan okrivljeni priznao da je ubio slovačkog novinara\nBratstvo prljavih preuzelo institucije →


Press Online :: Politika :: Vučić: Vojna parada 9. maja na Dan pobede\nPredsednik Srbije naveo je da je NATO agresija bila težak zločin protiv male suverene zemlje, ali je srpski narod i 20 godina posle toga nepokoren\n- Srbija i srpski narod su bez obzira na to i danas nepokoreni. Danas smo u procesu sveobuhvatne nacionalne i državne konsolidacije, i uveren sam u sigurnu i uspešu budućnost - naglasio je Vučić.\nVučić je ponovio da Srbija ne želi u NATO, da Srbija nema dve različite priče i da pred svima i pred svakim govorimo isto. Kako kaže, Srbija će ostati na tom putu ma koliko pokušali da je skrenu.\nUkazao je da se danas ne poštuje rezolucija SB UN 1244 i da ona na terenu ne važi zato što su pojedine zemlje priznale nezavisnost Kosova, i poručio da ako više ne važi, "da probaju da je ukinu u UN".\n- Ne treba da se stidimo da osudimo NATO agresiju kao drugi ranije u Srbiji koji su brinuli samo o svojim foteljama. Za mene je istina prioritet - rekao je Vučić na Četvrtoj međunarodnoj konferencija Beogradski strateški dijalog (BSD) pod nazivom "Dvadeset godina od bombardovanja Jugoslavije - pouke za evropsku bezbednost u 21. veku".\nOn je naveo da je Srbija vojno neutralna zemlja, da Srbija želi dobre odnose sa Alijansom, ali ne i članstvo u njoj.\n- Srbija je neutralna zemlja. A, siguran sam i verujem da bi NATO, koji uvek kaže da je to izbor Srbije, možda i više voleo Srbiju, nego neke druge zemlje iz regiona koje su trčale u susret Alijansi - rekao je Vučić, koji je naveo da želi dobre i pristojne odnose sa Alijansom.\n- Naša je obaveza da oprositmo, ali da zaboravimo ne možemo nikada - istakao je predsednik Srbije.\nOn je primetio da ni Srbija tada nije bila bezgrešna, ako i da je srpska politika mnogo toga ne uvek najpametnijeg napravila i uradila, ali da svakako ničim nije zaslužila NATO agresiju. Istakao je da je ta agresija bila protivpravni akt, uperen protiv međunarodnog poretka, bez odluke SB UN.\n- Kada o tako nečemu govorimo, jasno je zašto i danas postoji tolika bol kod Srba i zašto ne razumeju zašto je to urađeno - rekao je Vučić.\n- Naš najvažniji cilj je ubrazni ekonomski razvoj, ali iako smanjujemo javni dug, nezaposlenost, i dalje to sve nije dovoljno da se oporavimo od posledica iz 78 groznih i teških dana - poduvkao je Vučić.\nBez razgovora sa Srbijom, Albanci ne mogu ništa da urade\nOn je naglasio da agresija na SRJ nije na Kosovu i Metohiji donela mir, niti društvo koje se zasniva na demokratiji, a tako ni trajnu stabilnost.\n- Imamo svojevrsni geto za Srbe i Albance, u kojem mogu da nastave da se mrze, uz pojačan nadzor. To je samo odlaganje i izbegavanje rešenja - istakao je on.\n- Plašim da će ostati tako, dok ne budemo svesni da je reč o našem problemu i da smo odgovorni da ga sami rešavamo. Potrebna je ta nova vrsta svesti u Beogradu i Prištini, nije potrebno ničije tutorstvo, ni sila sa strane, ako smo spremni da uradimo dobro za ljude - kazao je on.\nVučić je kazao da je Srbija ispunila Briselski sporazum, nije uvodila takse nekome u regionu, nije donosila platformu sa maksimalističkim stavovima, "i red je da oni, koji su stvarali državu Kosovo, sada svoje čedo urazume, da ga postave na racionalne noge i počnu da razmišljaju kako i na koji način da se grade mir i budućnost".\n- Bez razgovora sa Srbijom, a mi znamo šta gubimo bez razgovora, Albanci ne mogu ama baš ništa da postignu. Na žalost to danas ne vide i sav spas za sve probleme vide samo u razgovoru sa Vašingtonom, dok EU ne tertiraju gotovo nikako - objasnio je on.\nTeško je sakriti emocije\nTakođe, kazao je da danas 10 puta više ljudi u svetu umire od šećerne bolesti nego od ratnih konflikata, ali da takva statistika ne može da bude uteha. Rekao je da je "teško skriti emocije, posebno kada se setimo stradale dece, jer kada se setimo male Milice ili Sanje, onda je jasno da emocije nikada nećemo moći da potisnemo".\n- Te 1999. godine mnogima u zapadnom svetu je bio potreban sukob sa SRJ iz različitih razloga, nekima iz internih, kao što je bio jedan od razloga donošenja odluke unutar američke adminsitracije, kako bi se dokazala puna suprimacija zapadne hemisfere. To je vreme kada posle te agresije na našu zemlju počinje da se stavra drugačiji multipolarni svet. Važno je bilo okretanje aviona Jevgenija Primakova nasred Atlantika ka Moskvi, jer je to značilo drugačije razmišljanje drugih u svetu. Danas imamo multipolarni svet u kojem su i dalje SAD ekonomski najsnažnije, ali privbližava se Kina, a vojno imamo više sila: SAD, Rusiju i Kinu I kunu, EU je ekonomska, ali ne i vojna sila - istakao je on.\nTakođe, kazao je da je bombardovanje bilo teško i užasno vreme za Srbiju, a da je simbol svega toga ono što su u NATO nazivali kolateralnom štetom - odnosno, stradanje dece. Upitan koje bi sećanje na to vreme izdvojio, on je rekao:\n- Mogao bih milion stvari da izdvojim, sećanja bi navirala sat vremena, ali ono št jeste simbol i čime smo svi bili šokirani jeste ono što su oni nazivali kolateralnom štetom, ubijanje devetoro dece - naveo je on.\nTurčak: Bombardovanje pod "spornim izgovorima"\nDok je govorio i NATO bombarodvanju, sa Vučićem je bio i zamenik predsednika Saveta federacije federalne skupštine Rusije Andrej Turčak, koji je ocenio da je bombardovanje SRJ bio akt vojne agresije protiv suverene evropske zemlje i da se to dogodilo pod vrlo spornim izgovorima.\nOn je naveo da su tokom bombradovanja Jugoslavije 1999. godine bili korišćeni radioaktivni uranijum i da je bilo mnogo civilnih žrtava.\n- Taj napad je prećutno odobren i od strane parlamentaraca zemalja koje su u tome učestvovale i nisu smeli da dignu svoj glas - rekao je Turčak, koji je naveo i da se "vršila skrivena agresija protiv Jugoslavije i da krivci nisu dobili zasluženu kaznu".\nKako kaže, tog trenutka je počela nasilna promena granica u posleratnoj Evropi, a kosovski presedan je otvorio Pandorinu kutiju za druge probleme.\nOn je dodao da su Kosovo hteli da odvoje od Srbije bez obzira na želje građane, koje su, pak, uvažavane u drugim slučajevima.\n- Takvo ponašanjo posle 1999.godine je postalo kao neka norma i nisu se uvažavale procedure Ujedinjenih nacija. To se dešavalo i na Bliskom istoku, NATO se mešao i u druge unutrašnje poslove suverenih država. To je za posledicu imalo razaranje ekonomije u tim zemljama - istakao je Turčak.


DARA UŽIVA NA MORU U CRNOJ GORI: Šta mislite ko je vozi na skuteru? (FOTO) | Happy BSC portal\nPevačica već neko vreme ne boravi u prestonici, a sada je otkrila i sa kim je.\nDara Bubamara odlučila je da leto provede u toplijim krajevima, te se nakon letovanja u Turskoj uputila ka Crnoj Gori.\nProvokativne slike u bikiniju, za koje su je mnogi optužili da su fotošopirane, nisu izostale, a javnosti nije otkrila da li je na letovanje sa sobom povela i 24 godina mlađeg dečka Tonija.\nMeđutim, ona je danas podelila snimak na kome se vozi vodenim skuterom, a društvo joj pravi sin. On je upravljao vozilom, a Dara je sedela iza njega snimala ceo događaj koji je posle podelila sa svojim pratiocima.


Istraživanje: 89% ispitanika smatra da iza svakog novog proizvoda na tržištu moraju da stoje rigorozne naučne provere - Bizlife.rs\nFoto: Philip Moris\nNastavljajući da zagovara veću transparentnost, objektivnu procenu naučnih rezultata i otvorenu debatu na temu bezdimnih alternativa cigaretama, kompanija Philip Morris International objavila je novu Belu knjigu „Unsmoke Your Mind: Pragmatični odgovori na teška pitanja, za budućnost bez duvanskog dima“ .\nIstraživanje, objavljeno u ovom dokumentu, pokazuje da čak 87 odsto ispitanika veruje da bi prilikom formiranja propisa „zakonodavni organi i institucije javnog zdravlja trebalo da razmotre aktuelne naučne dokaze koji se odnose na e-cigarete i duvanske proizvode koji zagrevaju a ne sagorevaju duvan“.\nIako su u kompaniji saglasni da je potpuni prestanak pušenja najbolje rešenje, realnost je da postoje milioni odraslih pušača koji bi, u nedostatku bolje alternative, nastavili da puše. Nauka i tehnologija dugi niz godina su radile na razvoju boljih alternativa, kojima odrasli muškarci i žene treba da imaju pristup, a zarad unapređenja opšteg javnog zdravlja.\n„Devet od deset ispitanika, odnosno 89 odsto, saglasno je da proizvođači, pre nego što na tržište izađu sa e-cigaretama i uređajima za zagrevanje duvana, moraju sprovesti rigoroznu naučnu proveru svojih proizvoda“, još jedan je pokazatelj u ovom istraživanju, koje je Povaddo institut sproveo u 14 zemalja.\n„Bezdimne alternative cigaretama su realističan pristup rešavanju problema pušenja“, rekao je Jacek Olzak, generalni direktor operacija kompanije Philip Morris International. „U vreme kada poverenje u institucije širom sveta opada, nauka i činjenice bi trebalo da budu osnov za donošenje odluka. Za Philip Morris od ključnog je značaja transparentnost u deljenju nauke koja stoji iza ove vrste proizvoda, čineći je otvorenom za sve – od donosioca odluka, preko naučnika, akademskih institucija, do opšte javnosti.“\nUnsmoke Your Mind je nastavak globalne incijative Unsmoke Your World koju je duvanski gigant pokrenuo u 2019. godini. Za razliku od prošlogodišnje inicijative, koja je bila usmerena na odrasle pušače, nepušače, njihove porodice i prijatelje, Unsmoke Your Mind ključne poruke budućnosti bez duvanskog dima adresira ka donosiocima odluka i institucijama javnog zdravlja.


Blogger predstavio Android smartphone aplikaciju — Online Tržište\nObjavio(la) admin u kategoriji Android, Pametni telefoni, Software na dan 7. Februara 2011. / ostavite komentar\nBlogger je objavio besplatnu aplikaciju dizajniranu da omogući ljudima koji imaju svoje blogove na Blogger platformi da ih jednostavno ažuriraju pomoću svojih Android smartfone-a.\nOva aplikacija omogućava ljudima da naprave post i dodaju u njega slike napravljene sa svojim telefonima, izravno u aplikaciji a zatim da objave svoj post i slike odmah ili da ih sačuvaju za kasnije. Postovi se mogu pogledati direktno u aplikaciji ili putem brzo dostupan izbornika, u pregledniku.\nKorisnici također mogu odabrati svoju lokaciju i tu informaciju uključiti u svoj post, prebacivati se sa različitih računa i blogove kao i birati fotografija iz svoje galerije za učitavanje.\nBlogger navodi da se radi i na aplikaciji za ne-Android gadgete također, ali za sada aplikacija je dostupna samo za Android uređaje, preko Android Market-a, koji je od nedavno postao dostupan izravno na web-u.\nTagovi: aplikacija, blogger


Zbog veće ekonomske isplativosti u poljoprivredi poslednjih godina sve veći broj mladih proizvođača umesto ratarskoj okreću se povrtarskoj proizvodnji, pa umesto u potrazi za poslom van naših granica ostaju na porodičnim imanjima.\nNa porodičnom imanju Ožegović u Srpskoj Crnji živi po mnogo čemu specifična porodica, četri dame i dvoje dece. Obrađuju oko deset hektara zemlje, od toga 80 odsto površina u ratarskoj a preostalih 20 odsto u povrtarskoj proizvodnji, piše portal Radio televizije Srbije.\nTomislav je dežurao u Hitnoj pomoći kada je stigao poziv da je nastradala šestogodišnja devojčica: Njegove potresne reči šire se društvenim mrežama\nIz godine u godinu povećavaju površine u povrtarskoj proizvodnji, kako ističu zbog bolje zarade, sve poslove su podelile. Marija je zadužena za proizvodnju.\n"Odlučili smo da se bavimo povrtarskom proizvodnjom, trenutno ovde imamo jagode od kojih smo počeli više da pravimo rakiju nego što prodajemo gotov proizvod", ističe Marija Ožegović iz Srpske Crnje.\nI što je posebno interesantno, najmlađoj Zorici je pripala briga oko finansija.\n"Veoma je teško, ali mi se trudimo da na što bolji način rešimo sve da nam ostane i za život i da imamo kao što vidite i plastenik, pa da imamo nešto da unapređujemo", navodi Zorica Ožegović.\nOstale su u Srpskoj Crnji zato što vole selo. "Volele bismo da se vrate i mladi koji odlaze, baš iz tog razloga jer imaju šta da rade i mogu da napreduju, samo ako hoće", kaže Zorica u razgovoru za RTS.\nOstale su u Srpskoj Crnji zato što vole selo\nNjihova majka Stojanka ima posebna zaduženja. "Srećna sam majka zato što su moja deca ostala ovde, nisu otišla po inostranstvu da rade, da ja budem željna svoje unučadi, nego da smo zajedno ovde, zajedno radimo. Ja sam više u kući, po kući radim sve što je potrebno i isto tako im pomažem što se tiče ovih jagoda", ističe Stojanka Ožegović.\nNa imanju nismo zatekli njihovu baku koja je u to vreme prodavala jagode na pijaci i dvoje dece koji su u školi i, kako nam tvrde ove dame, ovo je najbolji primer da nema muških i ženskih poslova u poljoprivredi.


Demokratska stranka Srbije predala je danas listu kandidata za vanredne parlamentarne izbore – Vila As\nDemokratska stranka Srbije predala je danas listu kandidata za vanredne parlamentarne izbore Republičkoj izbornoj komisiji, a njen lider Vojislav Koštunica pozvao je građane da podrže politiku neutralnosti koja Srbiji donosi slobodu, a ne politiku isključiviog oslonca na EU.\nVojislav Koštunica je pozvao građane da podrže ideju političke neutralnosti za koju se zalaže DSS. Politička neutralnost garantuje Srbiji normalnu i sigurnu budućnost. Podrška političke neutralnosti znači podrška redefinisanju odnosa sa EU u skladu sa državnim i ekonomskim interesima Srbije.\n„Jedino na taj način i Srbija i njeni gradjani mogu da povrate političku slobodu i Srbija može slobodno ekonomski da se razvija“, zaključio je Koštunica.\nDemokratska stranka Srbije na izbore izlazi pod sloganom “Znam kome verujem – Demokratska stranka Srbije”\nPodršku poslaničkoj listi Demokratske stranke Srbije u opštini Čajetina je dalo oko 900 građana, što je nešto manje od 10% od ukupnog broja potpisa nepohodnih za kandidaturu liste. Opštinu Čajetina na listi Demokratske stranke Srbije će predstavljati Bojana Božanić, koja je bila narodni poslanik od 2012.godine.